Parasta elämässä: 2011\nJoulu, matkakuumeen kasvattaja\nKirjoitin aiemmin olemattomasta joulustressistä ja tulevasta reissusta Pohjois-Karjalaan. Kiireiden keskellä raportointi reissusta viivästyi, eikä niitä kinoksiakaan siellä itärajalla vielä ollut. Jokunen vuosi sitten pakkasta ja lunta riitti.\nTammikuussa 2009 maisema oli lumesta valkoinen. Tämän vuoden jouluna satoi vettä.\nVaikka sanoinkin, että joulua on turha stressata, meinasi aaton lähestyessä ahdistus puskea päälle. Jotkut ovat jouluihmisiä, toisia väkinäinen lahjojen ostelu vain ärsyttää. Kuulun selkeästi jälkimmäiseen ryhmään. Minimoin lahjojen ostamisen, mutta siitä huolimatta koko touhu sukulointeineen alkoi hieman rassata.\nJouluna tuli käytyä Kontiolahdessa ja Nurmeksessa. (Jännä juttu muuten, että Suomessa ajaminen tuntuu usein puuduttavalta, mutta Keski-Euroopassa ei ollenkaan.) Lunta ei ollut nimeksikään, mutta sehän ei minua haitannut, päinvastoin. Joulu hujahti enimmäkseen sisätiloissa kuulumisia vaihdellessa.\nJoulupäivänä paikalliseen Oluttupa Obottaan luikerteli Nurmeksen mittakaavassa pitkä jono, joten kävimme vilkaisemassa Bomban meininkiä. Venäläiset turistit eivät olleet vielä saapuneet, joten paikka kumisi tyhjyyttään. Harmi, sillä kaunis rakennus ansaitsisi kävijöitä.\nNurmeslaisten suosikkikapakka näyttää tältä.\nBomballa on kauniita rakennuksia.\nPäätin, että ensi jouluna Suomi saa taas jäädä, oli mikä oli. Kyllä jouluna on ihan kiva rauhoittua – etelänlomalla. Lahjojen ostelun voi jättää kokonaan väliin, joulukoristeita en ole koskaan edes harkinnut. Jouluruuilla ja maukkailla paikallisilla karjalanpiirakoilla herkuttelu sentään menettelee.\nOnneksi joulun aikana entisestään pahentuneeseen matkakuumeeseen on kohta luvassa lääkettä, kun pääsen lämmittelemään. Sitä odotellessa ajattelin poltella kynttilöitä pimeydessä.\nLähettänyt Jepa / Unelmatrippi klo 14.57 Ei kommentteja:\nTunnisteet: joulu, matkakuume, Nurmes, Pohjois-Karjala, Suomi\nMainitsin aiemmin, että matkustelun parhaita puolia ovat uudet kokemukset ja kömmähdykset, joista riittää huumoria ja ihmeteltävää pitkäksi aikaa. No, käynti ranskalaisella terveysasemalla ei oikein naurata vieläkään, mutta moni muu juttu sitäkin enemmän. Tässäpä niistä muutama.\nEnsimmäisellä telttareissulla homman juju oli vielä vähän hakusessa. Venetsiassa hyvä telttapaikka löytyi mukavasti puiden varjosta ja teltta saatiin näppärästi pystyyn nurmelle. Sää oli kaunis ja leirintäalueen terassilla oli mukava nauttia parit oluset.\nTässä pyykit ovat vielä nätisti kuivumassa. Hetken päästä tilanne oli toinen.\nRankkasateen alettua kesti hetken, ennen kuin vaivauduimme tarkistamaan teltan tilanteen. Se ei ollut hetkeäkään liian aikaisin: teltta kellui 15 senttiä syvässä pienoisjärvessä, joka peitti suuren osan telttaa ympäröivästä nurmesta.\nSadekuuron jälkeen telttapaikka ei vaikuttanutkaan enää niin hyvältä.\nMitä tästä opimme? Telttaa ei kannata pystyttää monttuun, ja sateet ovat Etelä-Euroopassa huomattavasti Suomen sateita rankempia. Amatöörimokan seuraukset eivät olleet vakavia, sillä kuin ihmeen kaupalla teltan sisältö säilyi kuivana. Kahlaaminen nilkkoja myöten vedessä teltan siirtämiseksi on jäänyt mieleen huvittavana törttöilynä.\nSamalla telttareissulla kohtasimme Münchenissä raekuuron, jollaiseen en ollut aiemmin törmännyt. Halkaisijaltaan noin viisisenttiset rakeet saivat meidät suojautumaan katoksen alle. Seurasimme sieltä kauhuissamme, kun jättimäiset rakeet kolahtelivat menopelimme konepeltiin.\nKuuron loputtua keräsimme nurmikolta ison saavin täyteen luonnon tarjoamia jääpaloja ja laitoimme viinipullon jäähtymään niiden sekaan. Auto selvisi vahingoittumattomana ilmeisesti siksi, että se oli pysäköity suojaavan puun alle.\nPrahassa tuli vastaan palava auto.\nEspanjan Torreviejassa näimme liikenneympyrässä peräänajon. Osuman kohteeksi joutuneen auton suivaantunut kuljettaja hyppäsi salamannopeasti autostaan. Vahinkoja tarkistamatta hän meni peräänsä ajaneen auton luo ja latasi sen avoimesta ikkunasta kuljettajaa päin näköä. Seurasi paljon käsillä huitomista ja liikenteen tukkeutuminen, mutta hurjalta näyttänyt tilanne rauhoittui nopeasti. Tapahtuneessa oli jotain hyvin eteläeurooppalaista ja huvittavaa.\nMatkat ovat usein täynnä säätämistä, sählinkiä ja omituisia tilanteita. Kummalliset ja hauskat sattumukset jäävät mieleen mukaviksi muistoiksi. Kommenttiboksissa on tilaa tarinoiden jakamiselle. Millaiset tapahtumat ovat jääneet mieleen palloa kierrellessä?\nLähettänyt Jepa / Unelmatrippi klo 20.18 Ei kommentteja:\nTunnisteet: huumori, telttailu\nMainitsemani elämäni ensimmäinen visiitti Pietariin on nyt tehty ja olen palannut aikataulussa kotimaan kamaralle. Allegron kyyti oli tasaista ja matka sujahti nopeasti. Hotelli Sonya oli tunnelmallisesti sisustettu ja sänky pehmeä.\nEnsimmäinen huomio perillä oli ilmanlaatu. Pakokaasun katkun olisi voinut arvata etukäteen, mutta enpä tullut ajatelleeksi. Asemalta hotellille kävellessäni kiitin onneani, että en ole astmaatikko. Liikenteen saasteet seisoivat, vaikka leveillä kaduilla tuuli reippaasti.\nSeuraava huomio liittyi niin ikään ilmaan: Venäjällä tupakkaa poltetaan surutta lähes joka paikassa. Ravintoloissa ja kahviloissa on yleensä tupakoivien ja tupakoimattomien puoli, mutta ilmastointi on olematon. Niinpä pikainen käynti kahvilassa tarkoittaa, että vaatteet haisevat loppupäivän tuhkakupilta. Vaihtovaatteita on siis syytä olla riittävästi. Vaatteisiin tarttuvaa hajua lukuun ottamatta tupakointi ei minua liiemmin häiritse, vaikka en poltakaan itse.\nMahtavaa ravintoloissa on se, että joka paikassa on pöytiintarjoilu. Palvelu on kohteliasta ja hymyilevän ystävällistä, vaikka yhteistä kieltä ei olisikaan. Ruokalista löytyy monesta paikasta englanniksi, mutta sen varaan ei kannata laskea. Kyrillisten aakkosten osaaminen on muutenkin Venäjällä ehdoton hyöty.\nEn yleensä välitä raa’asta viinasta, mutta täytyihän Venäjän kehuttua ylpeydenaihetta kokeilla. Ja pakko sanoa, että kyllä, venäläinen vodka on hyvää. Seuraksi tuodaan usein pientä naposteltavaa, kuten öljyssä rapsakoiksi paistettuja ruistikkuja. Erittäin hyviä nekin.\nPietarin metroasemat, kansan palatsit, ovat mahtavan koristeellisia ja käsittämättömän syvällä. Liukuportaat ovat loputtoman pitkät, mistä johtuen kukaan ei kävele niitä ylöspäin. Niissä voi siis huoletta seistä vasemmallakin.\nKaupungissa on loputon määrä koristeellisia vanhoja rakennuksia ja kanavia, joita ihastellessa ajan saa kulumaan siivillä. Kesällä kaupunki on varmasti erityisen kaunis, kun puistot pääsevät oikeuksiinsa.\nJos Pietarissa haluaa shoppailla, kannattaa varautua paksulla lompakolla. Kaikkea mahdollista on saatavilla, mutta hinnat ovat vähintään Helsingin tasoa. Naisille suunnattu kenkävalikoima vaikutti erityisen runsaalta. Laadukkaita ja lämpimän näköisiä paksuvuorisia nahkasaappaita oli tarjolla lukematon määrä, mutta hinnat olivat niin kalliit, että hamstraamaan ei tehnyt mieli.\nPikavisiitin saldo tiivistettynä:\nplussat: tyylikkäät vanhat rakennukset, kanavat, puistot, hyvä palvelu, toimiva metro, vodka, ravintolat\nmiinukset: kalliit hinnat, kylmä tuuli, ilmansaasteet, tupakansavu, kielimuuri\nLähettänyt Jepa / Unelmatrippi klo 14.59 Ei kommentteja:\nTunnisteet: junamatkailu, Pietari, pikaloma, shoppailu, Venäjä, vinkit\nJoulustressi, mitä se on?\nOlen todennut jo aikaa sitten, että paras tapa viettää joulua on olla kokonaan viettämättä sitä lähteä mahdollisimman kauas kotoa. Motivaattoreita ei tarvitse kaukaa hakea. Päällimmäisinä tulevat mieleen lämpimämpi sää ja joulun valmisteluista luistelu.\nJälkimmäiseen en tosin syytä tarvitse, sillä luistelen niistä muutenkin.\nOlen jälleen tänä vuonna ihmetellyt jouluhössötyksen runsautta. On joulusiivousvinkkiä, lahjavinkkiä, jouluruokareseptejä ja muita ohjeita lehdet pullollaan. Ja tietysti rentoutumisvinkkiä joulustressin purkamiseksi.\nKerrankin muutama vapaapäivä (tänä vuonna tosin pelkkä tapsa) ja nekin pitäisi tuhlata stressaamiseen? Ei kiitos. Tässä siis vielä yksi vinkki: lopettakaa se hössöttäminen ja jättäkää koko joulu väliin, jos se kerran on niin työläs valmisteltava.\nKamat kassiin ja reissuun. Voiko helpompaa joulua olla? Lahjojen ostamisenkin voi unohtaa. Mikä helpotus!\nOlen muutamana vuonna ratkaissut joulunvietto-ongelmat lähtemällä etelän lämpöön. Olisin lähtenyt nytkin, mutta valitettavasti työt haittaavat elämää. Mikään ei hakkaa muistoa jouluaatosta uima-altaalla päiväntasaajan tietämillä. Kookosta lipitellessä ja aurinkoa ottaessa ei ollut ikävä Suomen jäätäviä pakkasia ja metrisiä kinoksia. Suosittelen!\nEipä silti, mikäs niitä kinoksia katsellessa, kunhan ei vain tarvitse hössöttää. En ajatellut aloittaa joulusta stressaamista tänäkään vuonna. Sen sijaan lunta saattaa ollakin luvassa, sillä käväisen jouluviikonloppuna Pohjois-Karjalassa. Susirajan näkymistä lisää myöhemmin.\nLähettänyt Jepa / Unelmatrippi klo 21.51 Ei kommentteja:\nTunnisteet: elämästä nauttiminen, joulu\nSalmiakinvihaaja karkottaa matkailijat?\nOnko kukaan muu kyllästynyt uutisiin siitä, kuinka Suomi tai jotain suomalaista on taas mainittu jossain ulkomaalaisessa tiedotusvälineessä? Tai oikeastaan itse uutiset eivät ole kypsytyksen lähde, vaan niiden näkökulma.\nTällä kertaa kunnostautui brittimedia ja mollasi kulttuurimatkakohde Helsinkiä – tai sitten ei.\nKuluvalla viikolla ainakin täällä ja täällä uutisoitiin brittiläisen The Telegraphin Helsinki-aiheisesta artikkelista. Ja tottahan toki huomio kiinnitettiin jutussa mainittuihin kielteisiin asioihin. Herkkänahkaisille (?) suomalaisille uutinen saatiin aikaiseksi siitä, ettei brittilehden toimittaja suositellut matkailijoille salmiakkia, Kallion kaupunginosaa ja Stockmannia.\nEi puhettakaan, että olisi kirjoitettu siitä, kuinka Helsinkiä artikkelissa kehuttiin.\nOn kai universaali reaktio puolustaa omaa maataan (tai vähintäänkin loukkaantua), jos joku vieras erehtyy sanomaan siitä jotain pahaa. Ehkä taustalla on tässä tapauksessa myös huoli, että muutaman negatiivisen lauseen takia matkailijat lakkaisivat tulemasta piskuiseen pääkaupunkiimme.\nJonkinlainen huumorintaju ja edes ripaus hyvää itsetuntoa olisi tarpeen.\nOnko mitään mieltä repiä uutinen aina siitä, että jokainen ulkomaalainen ei varauksetta pidä salmiakista tai ajattele Stockmannin olevan shoppailumestojen kermaa? Tai, auta armias, pidä saunaa parhaana mahdollisena lauantai-illan ajanvietteenä. Eiväthän kaikki suomalaisetkaan pidä edellä mainittuja juuri missään arvossa. (Nimimerkillä En käy Stockalla, syö salmiakkia tai sauno.)\nEivätkä matkailijat katoa, vaikka Helsingistä sanottaisiin joskus jotain ei-niin-ylistävää. Ei brittiläistä ruokaakaan juuri hehkuteta, ja silti Britanniassa käy matkailijoita pilvin pimein.\nOikeasti The Telegraphin artikkelissa kehuttiin Helsingin arkkitehtuuria, taidemuseoita ja designin runsautta. ”Helsinki elävöittää jopa arkipäiväiset asiat kauneudella.” Kyllä. Vielä kun jokunen suomalainen uutiskärkien keksijä elävöittäisi ajatusmaailmaansa hitusella positiivisuutta.\nLähettänyt Jepa / Unelmatrippi klo 21.11 Ei kommentteja:\nTunnisteet: elämästä nauttiminen, Helsinki, kansallinen itsetunto\nMetrossa oli taannoin juttu all inclusive -matkoista. All inclusive tarkoittaa yleensä, että valmismatkan hintaan sisältyvät kaikki ruokailut ja joskus myös juomat. Matkat ovat olleet viime vuosina paljon esillä niiden kasvavan suosion takia.\nMetron juttu kertoi ilmiön rantautumisesta Suomeen. Jyväskyläläishotelli tarjoaa itänaapurin turreille vuodenvaihteen viettoon täyden sisällön matkapaketteja. Venäläiset eivät kuulemma tykkää kaivaa kuvettaan joka välissä. (Kukapa siitä nyt tykkäisi?)\nVoin kuvitella, että vilkkaalla paikalla sijaitsevalle hotellille järjestelystä on hyötyä. Kun ruokailut on maksettu jo etukäteen, turistit syövät kiltisti hotellilla eivätkä viipota lähimpään Mäkkäriin iltasapuskalle. Eivät, vaikka hotellin seisova pöytä kuinka tökkisi.\nKeskellä korpea sijaitseva hotelli ei sen sijaan moista pakettia varsinaisesti tarvitse. Turistilla ei ole muutakaan paikkaa, jossa syödä. Suomen syrjäseuduilla ravintolatarjonta on usein yhtä kuin yli kahdenkymmenen kilometrin päässä sijaitseva grilli, joka on auki vain viikonloppuisin – jos ollenkaan.\nEsimerkiksi Etelä-Euroopan turistikohteissa erilaisia ravintoloita on sen sijaan ranta- ja sivukadut pullollaan. Miksi joku haluaisi siellä syödä jokaisen ateriansa hotellilla? Miksi joku haluaisi viettää koko lomansa hotellin alueella, kun lähistöllä olisi vaikka mitä nähtävää?\nJos haluaa välttyä uusilta kokemuksilta, ei varmaankaan kannata matkustaa lainkaan. All inclusive -ruokakokemuksenhan voi toteuttaa paljon helpommin kotona käymällä viikon ajan lähiravintolassa syömässä. Esimerkiksi 1000 euron etukäteispantin antaminen ravintolalle varmasti onnistuu, eikä tarvitse joka kerta kaivaa kuvetta.\nMiksi matkustaa ollenkaan lomalle, jos visiitti lähimpään syö ja juo niin paljon kuin haluat -ravintolaan ajaisi saman asian?\nLähettänyt Jepa / Unelmatrippi klo 21.41 Ei kommentteja:\nTunnisteet: all inclusive, matkailu\nMielikuvitusmatka ritarien aikaan\nKävin kevättalvella pitkästä aikaa rosoisen kauniissa Tallinnassa. Vierailulle sattui kaunis sää ja vanha hansakaupunki esitteli parhaita puoliaan kevättalven kirkkaassa auringonpaisteessa.\nPidän kaikenlaisesta elämää nähneestä (maitopurkin sisältö ei kuulu tähän kategoriaan), joten historiaa huokuvat paikat ovat lähes aina elämys.\nAleksanteri Nevskin kupolit muistuttavat historiasta.\nTallinnan kapeilla kujilla voi aistia aitoa vanhanajan tunnelmaa, sillä historian läsnäolo on käsin kosketeltavaa. Vanhakaupunki on yksi Euroopan parhaiten säilyneistä keskiaikaisista kaupungeista: kadut ovat pysyneet muuttumattomina 1400-luvulta asti.\nTaloissa on kivoja yksityiskohtia.\nNykyaikainen valvontakamera paljastaa vuosisadan.\nPidän viehättävän epäsymmetrisistä kivirakennuksista, jotka on koristeltu puisin ja takorautaisin yksityiskohdin. Myös puusta ja raudasta tehdyt persoonalliset liikkeiden ja ravintoloiden kyltit jaksavat ihastuttaa. Vanhassa Tallinnassa räikeät valomainokset loistavat poissaolollaan.\nKeski-Eurooppaan ihastuneelle Tallinna voi toimia hyvänä korvikkeena, johon pääsee Suomesta helposti, nopeasti ja edullisesti, kun ei ole aikaa lähteä bongailemaan historiallisia pikkukaupunkeja Saksaan. Tallinnan kansainvälisessä tunnelmassa ja viehättävissä vanhoissa kortteleissa tosin viihtyisi pidempäänkin kuin viikonlopun.\nTakorautatuotteiden viehätysvoimaan haksahtaneille Tallinna on suorastaan paratiisi. Kaupungissa on useita sepänverstaita, joissa myydään mitä hienoimpia takorautaisia sisustustuotteita ja käyttöesineitä. Itselleni tarttui matkaan seinään kiinnitettävä lyhty, joka koristaa olohuonettani.\nRaadinapteekissa on kirjoitettu reseptejä vuodesta 1422.\nJoulun lähestyessä tulevat mieleen myös Tallinnan kaduilla seisovat käsityöläisten kojut, joissa myydään taidokkaasti neulottuja paksuja villapaitoja, nuttuja, töppösiä ja muita käsitöitä. Pehmeää ja lämpöistä sisältävä paketti olisi varmasti tervetullut moneenkin pukin konttiin.\nSeuraavaksi en ole kuitenkaan lähdössä ostoksille Tallinnaan, vaan pikavisiitille Pietariin. Juhlaa! Kerta on ensimmäiseni Venäjällä, vaikka olen viettänyt itärajan tuntumassa puoli elämääni. Taas on luvassa uusi ruksi karttaan.\nLähettänyt Jepa / Unelmatrippi klo 18.41 Ei kommentteja:\nTunnisteet: pikaloma, Tallinna, Viro\nOlen Euroopan-matkailun suuri ystävä, mutta pakkaan laukkuni ilolla myös kaukomatkoja varten milloin vain. Etenkin talvella, jos raha- ja lomatilanne vain sallivat. Euroopassa kun tuppaa olemaan talvella turhan viileää minun makuuni.\nKaukokohteiden listani on silti toistaiseksi vaatimaton. Olen käynyt Brasiliassa ja Meksikossa, mutta siinäpä ne. Maailmassa on loputtomasti kauniita ja kiinnostavia paikkoja, joihin olisi mukava päästä. Valitettavasti lomaa on vuodessa rajallinen määrä eikä matkustelu ole se kaikkein halvin harrastus. Matkakohteiden keräily ei onneksi ole itseisarvo, elämästä nauttiminen sen sijaan on.\nOlen joka tapauksessa innoissani siitä, että pääsen melko pian vierailemaan uudessa maanosassa. Tammikuussa saan tökätä karttaan uuden nuppineulan, kun matkustan kahdeksi viikoksi Thaimaahan. Viikko Ao Nangissa, viikko Koh Lantalla.\nTuristimeininkiä, sanoisi joku, mutta minähän olen turisti. Turha teeskennellä muuta. (Linkittäisin tähän Riku Rantalan Hesariin kirjoittaman hyvän jutun Turistit vastaan travellerit, mutta valitettavasti juttu ei ole enää verkossa vapaasti luettavissa. Juttu ilmestyi 14.1.2011.)\nAuringonpaisteesta ja lämmön riittävyydestä ei liene huolta, eli vähintään puoli voittoa on jo kasassa. Jos nimittäin jotain inhoan, niin palelemista. Fiilikset tästä vain paranevat, kun maa jäätyy ja talven pureva viima tunkee takin läpi. Se tarkoittaa, että lähtö lämpöön lähenee.\nKuten tavallista, en ole tehnyt matkalle mitään tarkkoja suunnitelmia. En pidä minuuttiaikatauluista, mutta työelämässä aikataulut näyttelevät tärkeää roolia. Lomalla deadlinet voi onneksi unohtaa ja nauttia spontaanista elämästä.\nOlen katsellut verkosta löytyviä kuvia kirkkaista vesistä, herkullisen näköisistä ruoka-annoksista ja aktiviteettimahdollisuuksista. Tarkoituksena on rentoutua, hankkia uusia kokemuksia kauniissa maisemissa ja nauttia hyvästä ruuasta ja juomasta. Eiköhän se Thaimaassa onnistu.\nLähettänyt Jepa / Unelmatrippi klo 20.26 Ei kommentteja:\nTunnisteet: Ao Nang, Koh Lanta, Krabi, matkakuume, Thaimaa\nTärkeintä on tunnelma\nKuten sanottu, maailmasta eivät kiinnostavat paikat lopu. Nelliinan postaus New Yorkista aiheutti taas lievän hingun rapakon taakse.\nNew York on yksi niistä paikoista, joita pidän omina pakko nähdä -kohteinani. Tarvitseeko intoa käydä joskus New Yorkissa perustella? Ehkä.\nKaupunki houkuttelee, koska siellä on niin paljon legendaarisia maamerkkejä, kuten nyt vaikka Vapaudenpatsas ja elokuvista ja tv-sarjoista tuttu Brooklyn Bridge.\nAmerikkalaiset hallitsevat melko suvereenisti länsimaista elokuva- ja tv-historiaa, ja New Yorkista löytyy erityisen paljon sitä kautta tuttuja paikkoja. Leffojen ja rikossarjojen ystävänä voin sanoa, että olisihan niitä mukava päästä katsomaan.\nMuita hyviä syitä: museot, kuten modernin taiteen museo MoMA, ruoka ja juoma, Central Park, yöelämä, Coney Island, ihmispaljous.\nJa se tunnelma.\nAinakin Berliinin kohdalla puheet pitävät paikkansa: kaupungissa on omanlaisensa, erityinen tunnelma. Niin on kuulemma New Yorkissakin. En usko, että jutut ovat tuulesta temmattuja, mutta paha sanoa, ennen kuin olen itse käynyt katsastamassa paikan.\nIsosta Omenasta haaveilevia voivat kiinnostaa Alli Haapasalon kaupungista kertovat jutut Mondon sivuilla. Niistä löytyy varmasti muutama syy lisää suunnitella reissua New Yorkiin.\nLähettänyt Jepa / Unelmatrippi klo 11.53 Ei kommentteja:\nLomailu on taitolaji\nAlkuviikosta ajatukseni harhailivat kesälomaan, kun katselin työpaikan ikkunasta loppusyksyn kauniita auringonlaskuja.\nToiset viettävät lomansa kotona perheen kanssa ”tekemättä mitään kummempaa”. Toiset raatavat koko loman ajan suvun mökillä työleiriä vahtivien tätien ja setien valvovan silmän alla. Mukavaahan se, mudassa rypeminen ja ruusunpiikkien kaivelu käsivarresta.\nMonille lomanvietossa tuntuu olevan kaksi vaihtoehtoa: täydellinen suunnittelemattomuus tai työleirille osallistuminen. Ensimmäinen johtaa siihen, että töihin palattuaan tuntee olleensa pois kokonaiset kaksi päivää. Kotona aika nimittäin lentää siivillä ja ennen kuin huomaakaan, neljä viikkoa on hujahtanut ohi.\nSeuraa morkkis, koska lomalla olisi kuitenkin ollut ihan kiva tehdä jotain.\nJälkimmäinen johtaa yhtäkaikki morkkikseen, koska lomalla olisi kuitenkin ollut ihan kiva tehdä jotain muuta.\nMinun sanakirjassani lomailu tarkoittaa matkustelua. Matkustelu puolestaan tarkoittaa elämistä.\nReissatessa aika tuntuu pitkältä, koska vieraissa ympyröissä arjen rutiinit jäävät taakse. Ja mikäs sen parempaa kuin pitkältä tuntuva loma. Parasta olisi kai opetella nauttimaan arjesta yhtä paljon kuin lomaseikkailuista, mutta niin radikaaliin muutokseen en ole valmis. Ei taida olla moni muukaan – erona on vain se, että moni ei tunnu nauttivan edes lomasta.\nLomailu taitaakin olla taitolaji.\nKovalla vaivalla hankittu vapaa-aika on liian arvokasta tuhlattavaksi stressaamiseen, raatamiseen tai morkkiksen kasaamiseen. Siivota ehtii myöhemminkin, mutta elämästä nauttimiseen on aina liian vähän aikaa. Arkeen palaaminen ei ole ollenkaan niin rankkaa, kun on oikeasti nauttinut olostaan.\nKesälomaan on vielä aikaa, mutta stressittömiä vapaahetkiä voi ennen sitä viettää esimerkiksi itsenäisyyspäivänä ja joulun pyhinä.\nLähettänyt Jepa / Unelmatrippi klo 8.55 Ei kommentteja:\nTunnisteet: elämästä nauttiminen, matkakuume\nAlkuvuoden Thaimaan-reissuun on pari kuukautta, joten välissä voi alustavasti fiilistellä ensi kesänä odottavaa autobaanaa.\nJouduin kai automatkakärpäsen puremaksi jo pikkulapsena, kun kiersimme 80-luvulla perheeni kanssa Keski-Eurooppaa. Kulkuneuvona toimi valkoinen Talbot ja yösijana iso perheteltta. Laman myötä reissut typistyivät Visbyn-risteilyiksi, mutta halu lähteä uudelleen kiertämään Eurooppaa ei poistunut koskaan.\nJoitakin vuosia sitten päätin verestää vanhoja muistoja ja lähteä tien päälle kokeilemaan, olisiko kuukauden telttailu yhtä hauskaa kuin lapsena. Reissu ei olisi voinut olla parempi, ja automatkailukoukun ote taisi jäädä lopulliseksi. Nyt takana on kolme reissua, edessä toivottavasti monen monta.\nAutoloma Keski-Euroopassa on alkanut tuntua ainoalta oikealta kesälomalta. On tullut kierreltyä niin pieniä kuin suurempiakin kaupunkeja ja pikkukyliä. Katseltua lukematon kilometrimäärä peltomaisemia. Peltoahan Keski-Euroopassa riittää, mutta myös niin paljon kaikkea muuta. Siitä pellosta en niin välitäkään.\nHenkeäsalpaaviin alppimaisemiin ei voi kyllästyä, eikä niitä siksi voi jättää väliin yhdelläkään automatkalla. Vaikeaa se tosin onkin, jos ei pysyttele kokonaan pohjoisessa. Saksan idylliset ristikkotalokylät ja vanhat linnat ovat kuin aikamatka menneisyyteen. Turkoosina hohtavan järven rannalla Pohjois-Italiassa ei varmasti tule ikävä kotimaan iniseviä hyttysiä ja 10 plusasteen juhannusta.\nReittisuunnitelmat voivat vaihtua ennen matkaa ja sen aikana monta kertaa, ja se onkin auton kanssa reissatessa parasta koko hommassa. Automatkailussa viehättää vapaus aikatauluista ja tiukoista suunnitelmista. Ainoa rajoittava tekijä on paluulipun päivämäärä, eikä sekään ole kiveen hakattu.\nJotain olen silti jo kesäksi suunnitellut ja luulen, että näistä pidetään kiinni. Ensi kesänä vietän kenties laatuaikaa Fusinan leirintäalueella Venetsiassa. Siellä voisi kokeilla saarihyppelyä Hesarin innoittamana. Kauniista asioista pitävänä ihastuisin varmasti Muranon lasimestareiden kädenjälkeen.\nMuista suunnitelmista lisää talven aikana.\nLähettänyt Jepa / Unelmatrippi klo 9.00 Ei kommentteja:\nTunnisteet: automatkailu, Keski-Eurooppa, telttailu\nMatkailu, elämän suola\nKoska en pidä mistään niin paljon kuin reissaamisesta, ajattelen matkustelua jatkuvasti. Toiset harrastavat intohimoisesti käsitöitä, ruuanlaittoa tai rassaavat antaumuksella autoaan. Minun henkireikäni on matkailu. Kai sitä voisi kutsua elämäntavaksikin. Haluan viettää kaiken mahdollisen vapaa-aikani tien päällä.\nKodissani ei ole mitään vikaa, vapaa-ajan viettäminen kotosalla alkaa vain kypsyttää jo parin päivän jälkeen. Tästä syystä hyödynnän pyhäpäivien tuomat pitkät viikonloput ja buukkaan niihin lyhyitä pyrähdyksiä rentoutumiseen. Lyhytkin lomanen, kuten pitkä viikonloppu Tallinnassa, virkistää aivan eri tavalla kuin kotona möllöttäminen.\nMatkalla pääsen irti arjesta ja saan uusia kokemuksia. Matkat ovat täynnä makuelämyksiä, uskomattoman kauniita maisemia, kiinnostavia ilmiöitä ja kulttuurieroja, nauravia ihmisiä ja hauskoja kömmähdyksiä. Vieraissa paikoissa sakkailusta saa revittyä huumoria vielä pitkään matkan jälkeenkin.\nMatkusteluun jää koukkuun, mutta siinä koukussa on mukava roikkua. Tervetuloa seuraamaan matkailuaiheista blogiani!\nLähettänyt Jepa / Unelmatrippi klo 11.21 Ei kommentteja:\nTunnisteet: elämästä nauttiminen


Maataloustukien jako — Tero Ahtola\nVaalipaneeli PeltotreffeilläForssassa 15.3.2019\nYritin puheenvuoroissani tuoda esiin ongelmia, jotka vaikuttavat maaseutujemme kilpailukykyyn suhteessa muihin EU maihin. Sillä EU:n myötä tuottajamme joutuvat usein kärsimään, mikäli Suomessa toteutetaan tiukemmin EU:n säädöksiä, kun muualla EU:ssa.\nElintarvikkeiden tuonti on kasvanut räjähdysmäisesti EU aikana.\nEhdotin, että kun Suomi on kohta puheenjohtajamaana EU:ssa, niin keskittyisimme huolehtimaan enemmän omista tuottajistamme ja että voisimme edetä integraatiossa omaan tahtiin.\nKäytännössä siis pitäisi palauttaa määräysvaltaa takaisin EU:n alaisuudesta, eli jäsenmaat voisivat olla enemmän kokeellisia ja luovia ja poimia muilta jäsenmailta niitä käytäntöjä, jotka kokevat järkeviksi, mutta välttää niitä, jotka eivät palvele juuri meidän omien tuottajiemme etuja.\nEurooppaa tulisi kehittää enemmän vapaaehtoisella yhteistyöllä, kun pakkoliitolla, josta ei voi edes erkaantua.\nTähän astihan olemme edenneet niin, että olemme lähinnä odottanut, mitä meidän käsketään tehdä ja taistelleet edes osan rahoista tukina takaisin, jota EU:jäsenmaksuina verovaroistamme EU:lle tilitämme.\nNyt olemme olleet käytännössä kokoajan nettomaksajia, eli maksettu enemmän, kun saatu ja näin olleen tavallaan tukenut enemmän maataloustuottajiemme kilpailijoita muissa EU maissa, kun kotimaassamme.\nToki suuri osa jäsenmaksuista jää tuon ison päällekkäishallinnon (EU) kuluihin, kun asioista ollaan päättävinään sekä Suomessa, että päätetään EU:ssa.\nToisena keinona ruoan tuottajiemme ahdingon helpottamiseksi ehdotin, että kun ilmastoasiat on ollut myöskin tapetilla, niin sitä voisi verotuksella suosia lähellä tuotettua ruokaa, eli mikäli esimerkiksi liha tai vilja tulee saastuttavilla rahtilaivoilla ja rekoilla kauempaa, niin siinä olisi korkeampi vero.\nEn tarkoita, että veroa lisää, joka voisi johtaa ruoan hinnan nousuun, vaan kevennystä veroon, mitä lähmpää tavara tulee.\nPaneelissa muut toivat esiin tärkeitä seikkoja, että kunnallisten kuten koulujen ja sairaaloiden pitäisi suosia lähiruokaa.\nTämä on mielestäni hieman populistista puhetta, sillä ainoa, millä sitä voi Suomessa nyt suosia on keksiä porsaanreikiä millä kiertää EU:n ruoan vapaata liikkuvuutta ja kilpailusääntöjä ja tämä osaltaan kasvattaa byrokratiaa ja hallinnollisia kuluja.\nJos oikeasti haluamme korjata ongelmia, emmekä vaan laastaroida niitä, niin pitää pyrkiä vaikuttamaan ongelman aiheuttajaan ja se on tällä hetkellä EU säädökset.\nLisäksi tuotteiden etiketeissä ruoan alkuperämaata piilotellaan. On lisääntymässä käytäntö, että paketissa lukee, että tuotettu EU alueella. Miten kuluttaja voi enää vaikuttaa, jos ei selkeästi näe, mistä mikäkin tuote on peräisin?\nMeidän pitää kyetä paremmin pitämään puoliamme EU:ssa, eikä jatkaa tätä rataa, eli emme voi enää pyrkiä olemaan "mallimaa" joka ottaa kaikki käskyt mukisematta vastaan, maksoi, mitä maksoi.\nLisäksi pyrin tuomaan esiin maataloustukien muotoa, joka on, hehtaariperusteinen.\nPitäisikö siinä tuessa huomioda enemmän se miten hyvin tuotetaan, kun se, miten paljon on maata.\nHehtaariperusteinen tuki lisää tarvetta haalia kaikki mahdolliset maat, joka nostaa peltojen hintaa ja sitä kautta kotimaisen ruoan hintaa.\nTuet ei motivoi laittamaan peltoja mahdollisimman hyvään kuntoon ja maksimoimaan satoa ainakaan pienemmillä tiloilla, joissa tulot on paljolti juuri ne tuet.\nOlisi parempi, että tilallisen olisi kannattavampaa panostaa nykyisen pellon hyvään kuntoon ja viljelyn optimointiin, eikä siihen, että saa ostettua maksimimäärän peltoa, joka saa olla huonosti tuottavassa kunnossa, koska tuki on kuitenkin sama.\nNäen maataloutemme ongelmat pitkälti johtuvan EU:n mukana tuomasta ruoan vapaasta liikkuvuudesta ja koen, että tukijäsrjestelmä ei ole kestävä, eikä ohjaudu tasapuolisesti.\nEn ymmärrä miksi tuemme kilpailijoitamme Suomen ulkopuolella ja suosimme jättitilojen muodostumista.\nPienet tilamme tarvitsevat tukea eniten ja mitä enemmän tuottajat kilpailevat peltomäärän kasvattamisesta, sitä enemmän kotimainen ruoka maksaa ja rahaa tuotannon kehittämisestä poistuu peltojen myyjien mukana ulos koko sektorilta. Tämä vaikuttaa tuotannon tehokkuuden kehittämisen rahoitukseen negatiivisesti.\nLisäksi tuottajiemme ongelmia on myös myyntiverkosto, joka on nykyään kahden suuren hallinnassa ja ostot tapahtuvat keskitetysti.\nNäen kehityksen, jossa on pikkuhiljaa keskitetty ostot isoille tuottajille, joka edelleen ohjaa kotimaisen ruoan hintaa nostavaa kehitystä ja toisaalta näen tulevaisuudessa, että on pakko luoda rinnakkaisia kanavia, jotta tilalliset voivat taas myydä tuotteitaan pienemmille kaupoille ja sekin tulee kalliiksi.\nJos EU on vaikeuttanut maaseutujemme tilaa politiikalla, jossa tänne tuodaan vapaasti halvemman elintason ja tuotantokustannusten maista ruokaa, niin nämä suuret kauppaketjut ovat lisännyt ahdinkoa entisestään.\nTuottojen ja verorahojen pitäisi jäädä enemmän sinne, missä alkutuotanto ja loppukäyttäjät sijaitsevat.\nNyt tässä välissä on käsiä, jotka keskittävät ne tuotot pois näiltä seudulta ja vievät verotulot mennessään.\nEn näe muuta ratkaisukeinoa, kun sen, että lailla pitäisi säätää, että kauppa maksaisi veronsa sijaintikuntaan niiltä osin, kun tulonsa kyseisestä kunnasta saa eikä pääkonttorin sijaintikuntaan. Nyt on tilanne, että kun ostaa esimerkiksi Forssassa Salesta maitopurkin, niin osalla siitä rahasta voidaan rakentaa uutta kauppaa ryhmälle vaikka Hattulaan tai Riihimäelle ja jos jotain verotettavaa jää, niin se maksetaan Lahteen, eikä Forssaan.


Koronakesä, Suomi-kesä, ihana kesä – Mungolife\n31st August 2020 by mungoanna\nEnsimmäinen kokonainen kesä Suomessa. En rehellisesti sanottuna osaa sanoa kuinka moneen vuoteen tämä oli ensimmäinen kokonainen kesä Suomessa. Yleensä ollaan vähiten reissattu kesällä, mutta siltikin kesään on mahtunut joku lomareissu tai ollaan käyty tervehtimässä sukulaisia tai läheisiä jossain päin maailmaa. Jos ei muuta, niin ainakin ollaan käyty Lontoossa. Passia on tänä vuonna tarvittu viimeksi maaliskuun eka päivä, vaikka on se ollut käytössä kerran tänä kesänä. Käytiin Virossa sukuloimassa, eli okei, ei oltu ihan kokonainen kesä Suomessa. Mulla on aina joku ongelma, kun en koskaan koe Tallinnaa ulkomaiksi, vaikka onhan se. No, antakaa anteeksi tämä lapsus ajattelussani. Kun miehen perhettä nyt asuu Tallinnassa enemmän kuin Suomessa ja sinne ei tarvii mennessä edes passia, niin miellän sen aina jotenkin varmaan samoin kuin muut ajattelee sukumökillä käymisestä.\nNo, anyway. Jos olen rehellinen, niin kun tiesin Adrianin syntyvän syksyllä, mua huolestutti talvi. Miten mä jaksan talven ilman reissua, ja jos mentäis jonnekin, niin aikaisintaan helmikuussa. Olin jo niin tottunut matkustamiseen, että siitä luopuminen tuntui pelottavalta. Vähän sama fiilis tuli alkuun tästä vuodesta. Harmitti peruuntuneet töihin liittyvät mielettömät reissut ja harmitti meidän omat suunnitelmat. Kesän Euroopan matka ja talveksi suunniteltu pidempi reissu Australiaan. Nyt reissukalenteri on edelleen tyhjillään, kesälomat käytetty ja tässä sitä ollaan, hengissä ja ihan sangen onnellisena elämään. Kesä Suomessa tuntui omalla tavallaan pakotetulta, vaikka kukaan ei oikeastaan pakottanut. Ja siltikään en jurui edes miettinyt matkustamista. Meillä oli ihana kesä ja tuli käytyä sellaisissa paikoissa, jotka on aina jääneet pois ja myöhemmäksi kun on täräytetty Kroatiaan tai Kreikkan tai jonneki muka-mielenkiintoisempaan paikkaan. Yet tänään päikystä kerrottiin, että olivat olleet retkellä ja löytäneet ketunleipää ja se oli hurjan mielenkiintoista ja lapset olivat sitä innolla maistelleet. No, toki lapsi maistelee mielellään myös vaikka mitä siellöä Kreikassa tai Kroatiassa, mutta hänelle on yhtä lailla mielettömän mielenkiintoista myös lähimetsän antimet. Mustikat ja ketunleivät. Mä siis jouduin googlaamaan ketunleipä -sanalla. Ja totesin, etten olisi muuten itse erottanut valkovuokoista sitä. Että sillä lailla. No, onneksi lapseni on laadukkaan varhaiskasvatuksen parissa, niin eivät jää ihan uunoiksi tällaisen äidin kanssa.\nToki Dante muistelee edelleen kuinka pääsi halaamaan Mikki Hiirtä ja edelleen välillä nauraen huutelee “Bula!” (tervehdys Fijillä), mutta jos häneltä kysytään, oli tämä kesä varmasti täynnä mielenkiintoisia asioita. Petäyksen viikonloppumme oli ehkä tämän kesän ihaninta aikaa, ja lapsen riemu hänen ensimmäisestä kalastamastaan kalasta aivan korvaamattoman ihana.\nEn menettänyt mitään, vaikken mennyt minnekään. Se oli ehkä tärkein opetus tänä kesänä. Ihan tässä omassa lähiympäristössä oli mieletöntä. Särkänniemen älyttömän kaunis sijainti purjeveneineen huvipuiston edustalla kilpailee helposti Disneylandin kanssa. Ei ehkä ollut kävelevää Mikki Hiirtä, mutta oli laulava puu. Ja törmäilyautot. Ei ehkä ollut Australian kenguruita ja koalia, mutta oli pesukarhu. Ihan Inkoossa. Ja kettuja. Ei ollut upeeta uima-allasta ja paikallisia hedelmiä aamupalapöydässä, mutta oli Petäyksen ihanan rauhallinen ja hyvää oloa henkivä alue ja suomalainen järvivesi. Johon rakastui tänä vuonna.Oli Arbortumin puistopiknikkejä ja Flowparkkausta Varalassa ja Kuopion reissua. Huomasin myös jo nyt keräileväni listaa siitä, mitä haluan tehdä ensi kesänä. Täällä. Suomessa. Mulle on myös tullut hyvin vahvasti se ajatus, että tämä tilanne tulee jatkumaan vielä pitkään. Ehkä vielä vuoden tai kaksikin. Ei voi tietää. Maiden politiikka matkustamisen suhteen vaihtelee, enkä rehellisesti sanottuna edes tiedä minne saisin tai en saisi mennä. Juuri nyt en koe sitä tarpeelliseksikaan. Ehkä talvella tulee sellainen tilanne, että reissuun lähteminen on mahdollista, mutta silloinkin täytyy arvioida tilanne tosi tarkkaan. Koen jotenkin erittäin vastuuttomana tällä hetkellä reissaamisen, useammastakin syystä. Ensinnäkin, Suomen kokoisessa maassa ei tarvita kuin yksi supertartuttaja tilanteen eskaloimiseksi radikaalisti. En haluaisi olla se ihminen, ja tällä hetkellä yksikään reissu ei ole tuntunut sen arvoiselta, että pysyisin kahden viikon karanteenin oikeesti neljän seinän sisällä. Ja niin mun mielestä kuuluisi tehdä, oli suositus vahva tai ei, jos reissuun lähtee. Toiseksi, koen tärkeimmäksi juuri nyt jättää kaikki ylimääräinen irtoava raha Suomeen. Mieluummin kotimaisille yrittäjille, matkailu- ja ravintola-alalla. Eletään yhä erittäin epävarmoja aikoja, kun ei voida suunnitella mitään. Voi olla, että kuukauden päästä tulot menee taas nollille monella yrittäjällä, joten olen mieluusti nyt käyttänyt lomabudjetin verran rahaa Suomeen.\nOn varmasti asioita, jotka tukee matkustamista, enkä nyt itsekään ajattele, ettei lähdettäis minnekään seuraavaan ties kuinka moneen vuoteen. Eikä elämää liiaksi kannata muuttaa, koska ikinä ei tiedä mitä tapahtuu. Jos ajattelisi pelkkiä riskejä, ei koskaan tekisi mitään. Mikä tahansa pandemia voi syntyä tai sota tai mitä ikinä. Sen ei pidä antaa sanella koko elämää, mutta järki on hyvä pitää päässä. Ehkä tämä COVID on omalla tavallaan ihan hyvä asia, edes jossain määrin. Ehkä se laittaa arvioimaan omia tottumuksia ja tapoja vähän eri tavalla. Mä oon aina reissannut paljon ja oon viime vuosina yrittänyt vähentää reissaamista tai vähintään järkevöittää sitä. Oon kieltäytynyt päivän reissuista lentäen jonnekin tapahtumaan, oon jättänyt väliin pikamatkat jonnekin ja pyrkinyt järjestämään reissut niin, että jos mennään kerran alueelle X, mennään siellä alueella samalla kertaa enemmän, ettei tule lähdettyä siihen lähelle sitten uudelleen. Nyt reissaamattomuus on jotenkin tullut jo tavaksi. Tai siis se, ettei reissuja oikein ajattele. Minä, henkilökohtaisesti, koen tällä hetkellä reissaamisen lomareissulle moniin paikkoihin vähän vastuuttomaksi. Koen jopa monenlaiset työmatkat vastuuttomaksi sikäli, että ne eivät ole välttämättömiä. Yhtään omaa alaani vähättelemättä, en näe tarpeelliseksi esimerkiksi vaikuttajana nyt ihan hirveästi reissata, vaikka siitä saisikin palkkaa. On varmasti muitakin tapoja kasvattaa liikevaihtoa tässä hetkessä. En myöskään ihan ymmärrä kaikkea “työmatkustamista”, mitä nyt on ollut esillä. On vähän eri asia olla sairaanhoitaja tai vastaava työntekijä, jonka työpanosta fyysisesti ihan oikeasti tarvitaan jossain muualla, kuin käydä palaveeraamassa jossakin.\nHylkäsin taannoin yhden työtarjouksen, johon sisältyi matkustaminen Euroopassa. En kokenut tässä ajassa oikeaksi suositella yhtään kellekään matkustamista, ulkomaille siis. Ja vaikuttajana sitähän se mun työ olisi ollut. Suosittelen kylläkin matkustamaan kotimaassa. Samalla kun mutistaan ärsytystä siitä, että tänne tulee turisteja, niin meillä on yrittäjiä, jotka tarvitsevat kriittisesti niitä turisteja. Me suomalaiset voisimme muuttua nyt sellaiseksi. Käydä ruska-Lapissa tai kaupunkilomalla. Naantalissa tai Yyterissä tai Hangossa tai ihan vaikka Helsingissä. Yöpyä hotellissa, syödä ravintolassa ja istua kahvilassa. Käydä shoppailemassa kivijalkaliikkeissä ja käydä teatterissa, keikalla tai vaikka leffassa. Nyt kun voi. Itsekin varasin juuri Helsingin lomaa meille. Keikkaliput Jukka Lindströmin esiintymiseen, ravintola-illallinen ja joku muu treffimeno ehkä mahtuu hyvin rentoon viikonloppuun. On konserttia ja koko perheen musiikkisatua suunnitteilla lokakuulle. Kaikkien meidän yhteisen taloudellisen hyvinvoinnin vuoksi on tärkeää saada pidettyä yrityksiä hengissä ja yrityksille on yhdentekevää mistä turistiasiakas on, Kiinasta vai Kouvolasta. Kunhan on. Nyt onkin hyvä aikaa pitää staycationeja ja käydä viikonloppubrunsseilla. Ja muistaa jatkaa sitä myös syksyllä, kesälomien päätyttyä. Mahdollisuuksien mukaan kukin.\nEn halua tehdä lupauksia koskaan, ellen ole ihan 100% varma, että voin pitää ne. En siis lupaa mitään, mutta, tavoitteena on, että myös syksy menee ilman ulkomaanreissuja. Kotimaata tutkien sen mukaan, mikä on mahdollista. Koska, kumma kyllä, en kuollut vaikken astunut lentokoneeseen puoleen vuoteen.\nKiitos kesä 2020. Vastoin odotuksia keväällä, olit itse asiassa aika mieletön ♥\n8 thoughts on “Koronakesä, Suomi-kesä, ihana kesä”\n31st August 2020 at 10:36 pm\nFiksuja ajatuksia ja ihan samoilla linjoilla olen itse sekä matkustamisesta että siitä, että nyt jos koskaan tulee tukea kotimaisia yrittäjiä. Tänä vuonna olen käynyt ainoastaan Virossa alkuvuodesta ja mullekin tämä on tosi poikkeuksellista. Silti kesä oli tosi kiva ja myös loppuvuosi kuluu todennäköisesti kokonaan Suomessa.\nMä en ole tosiaan ollut nyt ulkomailla (oma maa toki Suomesta ulkomailla) viime kesän Suomen matkan jälkeen. Oisin pomppinut riemusta Jos koronakesän oisi voinut viettää ihanassa Suomessa ja kesä oli kyllä raskas kun ravintolat ja kahvilat aukesi vasta heinäkuussa ja Suomen luontoa ja Järviä tai mökkielämää ei Täällä ole. Miehen oli pakko lähteä yhdestä pahimmista riskialueista juuri semmoselta pakolliselle työmatkalle, key worker kun on, ja se oli aika raskasta stressata että tuleeko toinen terveenä kotiin. Ja sit se molempien 2 viikon karanteeni asunnossa ilman mitään ulkotilaa kun ovesta ei siis saanut mihinkään lähteä. Raskainta on että omaa äitiä ei olla nähty joulukuun jälkeen ja voi olla että koska tänä jouluba ei kahden maiden karanteenia & lomaa kyllä vietetä niin voi mennä yli vuosi ilman näkemisiä. Mä kyllä odotan syksyä jo niin ja toivotaan et ens Vuonna taas vähän normimpi kesä ja päästäis nauttiin taas Suomesta lomalla.\n“meillä on yrittäjiä, jotka tarvitsevat kriittisesti niitä turisteja. Me suomalaiset voisimme muuttua nyt sellaiseksi. Käydä ruska-Lapissa tai kaupunkilomalla.”\nyrittäjiä tulisi myös valtion tukea, nythän moni matkailuyrittäjä ei ole saanut mitään tukea. Ruska Lappiin meno on aika kallista etenkin pienituloisille, hyvä ideahan se olisi mutta jos majoitus maksaa sen 200-400e yö niin ennenaikaan sillä summalla sai jo äkkilähdön pidemmälle. Ei kaikilla ole varaa maksaa luksushintoja Suomen majoituksista, nyt koronan takia matkailuyrittäjien kannattaisikin antaa tarjouksia jotta myös pienituloiset voisivat matkustaa kotimaassa. Nyt kuitenkin näyttää siltä että hinnat on pilvissä.\n1st September 2020 at 9:13 am\nJa kuten postauksessa lukeekin, “kukin mahdollisuuksiensa mukaan” 🙂\nJakaisitko jossakin postauksessa sun Suomi-listan? Vinkit tulevat käyttöön varmasti monille. 😊\n1st September 2020 at 9:58 am\nHienoa,että nostat näitä näkökulmia esiin, kun olet monien esikuva. Ilmastonkin puolesta hyvä kehityssuunta. Iso kiitos.\nKäytättekö te siis Viron reissuilla henkilökorttia? Mitä etuja näet siinä passiin verrattuna?\n1st September 2020 at 3:13 pm\nTaidettiin tällä kertaa käyttää passia, kun lapsilla ei tietty oo henkilökortteja vielä, niin niillä oli passit anyway mukana. En oo ees varma kumpi oli matkassa. Meillä on molemmilla henkilökortit, koska tykkään enemmän käyttää sitä kuin passia esim. lompakossa mukana ja ajokortti ei ihan kaikkeen käy, ainakaan ulkomailla. Muistan, että henkilökortin hankinnassa oli joku fiksu syy, mutten kuollaksenikaan enää muista mikä se oli 😀 Eli sinänsä ei oo ehkä mitään etuja siinä, on vaan sellainen jonka oon kokennut “rahan väärtiksi” esim. just, että on aina. Mulla on välillä Kela-kortti ties missä tai jotain muuta, niin sillä henkilökortilla saa sitäkin asiaa yleensä hyvin korvattua. Summa summarum, ei musta sijoituksena kannata, ellei ole jotain hyvää syytä ja en muista yhtään miksi me hankittiin sellaiset aikanaan, mut joku hyvä syy siihen oli. Kai. 😀


Matti Vanhasen ja Susanin suhde kukoistaa - Viihde - Ilta-Sanomat\nMatti Vanhasen ja Susanin suhde kukoistaa\n(KUVA: lehtikuva ja reijo hietanen)\nPääministeri Matti Vanhasen ja Susan Kurosen suhde nousi näyttävästi otsikoihin heinäkuun lopulla, kun pariskunta osallistui yhdessä Laukaan kyläjuhlille. Tuon yhteisesiintymisen jälkeen Matti Vanhasta ja Susania ei ole nähty yhdessä. Pariskunnan hiljaiselo on saanut liikkeelle huhuja, joiden mukaan heidän romanssinsa olisi hiipumassa.\nIS tavoitti eilen Susanin, joka kumosi huhut perättöminä. - Mistäköhän tuollaisia huhuja lähtee? Ne eivät todellakaan pidä paikkaansa. Meillä menee hyvin, Susan kertoi. Perättömät huhut suhteen viilenemisestä ovat saattaneet lähteä siitä, että Vanhanen ja Kuronen ovat pitäneet seurustelun yksityisasianaan ja vältelleet yhteisesiintymisiä. Pääministeri Matti Vanhanen haluaa esiintyä julkisuudessa vain työnsä kautta. Myös Susan haluaa vältellä turhaa julkisuutta. Seuraava pariskunnan yhteisesiintyminen saattaakin olla vasta joulukuussa, jos he päättävät osallistua yhdessä Linnan juhliin.


Mielipide: Liikenneyhteyksien puute on kehityksen jarru Naantalissa - Turun Seutusanomat\nKoti Napakat Mielipide: Liikenneyhteyksien puute on kehityksen jarru Naantalissa\nMielipide: Liikenneyhteyksien puute on kehityksen jarru Naantalissa\nMIELIPIDE. Naantalin kaupunginhallituksen KKK (kokoomus, keskusta, kristilliset) ryhmän edustajat perustelevat yleisönosastokirjoituksissaan luonnon kauniin Tallipuiston hävittämistä sillä, ettei kauppapaikkaa voi tehdä tarkoitukseen paremmin sopivaan Armonlaakson tien varteen, koska liittymän paikasta eikä tien rahoituksesta ole vielä varmaa tietoa. Siinäpä se. Naantalin kaupunki eli kirjoittajien puolueet ei ole pitänyt puoliaan.\nEdunvalvonnassa pitää olla aktiivinen ja osaava. Naantalin salmen siltaa ja Kuparivuoren tunnelia ei ollut TVL:n suunnitelmissa olemassakaan. Ne tulivat Naantalin ehdotuksesta, Naantali – Turku yhteyden parantamiseksi tiepiiri esitti nykyisen Raisiontien levennystä. Suora tie tuli Naantalin aloitteesta. Vanton eritasoliittymälle ei ollut aikatauluakaan. Nyt se on siellä kaupungin ja maakuntaliiton yhteisponnistuksin.\nMikko Rönnholm, sd Naantali\nEdellinen artikkeliAntti Kallio sai Mynämäen kirkkoherran viran\nSeuraava artikkeliAskaisten jättipalsamien torjuntatyölle Vuoden maisemateko -palkinto


Meidän joulu oli niin, niin ihana <3 Tällä kertaa jotenkin erityisen. En osaa oikein sanoa, miksi. Kuten olen sanonutkin, olen antanut joululle tänä vuonna oikeasti aikaa. Ihan uponnut jouluoloihin, ja ottanut joulun vastaan ihan rauhassa. Viime vuonna mieli oli maassa, ja kotikin sekaisin, joten tämä päinvastainen olo on tuntunut ihan luksukselta.\nVietettiin kolme yötä kotiseuduilla, ja joulu perheiden kanssa. Jouluaatton kirkkaassa ja aurinkoisessa pakkassäässä ajellessani yksin Mr:n perheen luokse iltapäivällä, aattoillan ollessa edessä minun sukulaisteni luona, olin jotenkin ihan superonnellinen. Tunne jatkui koko joulun. Aatto suvun kanssa siellä isovanhempien tilalla, pukki ja ihanien pienten ilo, myöhäinen ilta ja portviini kotona vanhempien kanssa. Joulupäivänä veljeni tuli tyttöjensä kanssa, ja syötiin iso jouluateria kotona. Kävely hautausmaalla ja kylällä lapsuuden maisemissa äidin kanssa, joululahjakirjat ja suklaat, leffat ja pitkät yöunet kuului tälläkin kertaa joulunpyhiin.\nSaatiin vielä ekstrabonus, kun vanhempani lähtivät heittämään meitä kamoinemme Helsinkiin, ja saatiin vielä tätinikin tälle tapaniajelulle mukaan meidän kotia ensi kertaa katsomaan. Käytiin Ursulassa kahvilla ja ihasteltiin jälleen aurinkoista talvipäivää. Oli niin ihanaa, rakasta, hyvä olla, etten tiedä miten tämän kiitollisuuden voisi osoittaa.\nJa nämä pyhät vain jatkuvat <3 Tänään saatiin kummityttö perheineen meille brunssille, luettiin kirjoja, käytiin kävelyllä rannassa ja nukuttiin päikkärit. Sama jatkunee viikonloppuna. Akkujen latautumisen voi ihan kuulla <3\n2 responses to “Joulu 2018”\nVoi, niin kaunista kuin satukirjasta. Tunnelman voi aistia kuvien myötä, kiitos ja Hyvää Uutta Vuotta!\nVoi kiitos <3 parasta uutta vuotta myös sinulle! 🙂


Bridgestone MasterCard Prepaid-kortin käyttöehdot - PDF\nDownload "Bridgestone MasterCard Prepaid-kortin käyttöehdot"\n1 Bridgestone MasterCard Prepaid-kortin käyttöehdot Viimeksi muutettu: 30/06/2014 TÄRKEÄÄ: Lue tämä sopimus huolellisesti läpi ennen kuin otat tilisi käyttöön. Tämän sopimuksen mukaisia ehtoja ja maksuja sovelletaan kaikkiin asiakkaisiin alkaen 07/09/ Määritelmiä ja tulkintoja: "Asiakas" juridisesti ja taloudellisesti itsestään vastuussa oleva henkilö, jolle olemme myöntäneet Maksupalvelun käyttöoikeuden ja vähintään yhden Kortin; "Henkilökohtainen Kortti" fyysinen henkilökohtainen Kortti, jota voidaan käyttää online- ja offlinekorttitapahtumiin; "Hyväksyminen" Kortilla tehdyn maksun hyväksyminen käyttäen (i) tunnuslukua (PIN) tai (ii) CVX-koodia ja voimassaolopäivämäärää tai (iii) Kortinhaltijan allekirjoitusta; "Tili" "Kauppias" "Kortti" Korttiin liitetty koroton ei-talletustili, jonka yksinomainen tarkoitus on Korttitapahtumien mahdollistaminen; vähittäismyyjä tai kuka tahansa muu henkilö, joka ottaa vastaan sähköistä rahaa maksuvälineenä; elektronisesti tallennettua Transact Payments Ltd:n takaamaa rahallista arvoa sisältävä fyysinen väline; ja/tai fyysinen tai digitaalinen mekanismi, jolla voidaan käyttää Tiliä ja joka on Korttitapahtumien mahdollistamiseksi Transact Payments Ltd:n myöntämä ja käsittää jonkin tai joitakin tai kaikki seuraavista: (1) Pääkortti (2) Rinnakkaiskortti (3) Virtuaalikortti; (4) Henkilökohtainen kortti; (5) Pikakortti ja (6) mikä tahansa muu kortti, jonka olemme myöntäneet Kortin tilalle; "Korttitapahtuma" tarkoittaa seuraavaa tapahtumaa tai sen yritystä: (i) tavaroiden tai palvelujen ostaminen tai maksaminen Kauppiaalta siten, että maksu tapahtuu kokonaan tai osittain käyttäen Maksupalveluja, myös silloin, kun ostaminen tapahtuu verkossa, puhelimitse tai postimyyntinä, tai (ii) käteisen nostaminen käteisautomaatista tai pankista Henkilökohtaisen kortin avulla sekä nostoon liittyvät mahdolliset veloittamamme tai jonkin kolmannen osapuolen veloittamat tapahtumamaksut; "KYC" lyhenne tulee englannin kielen sanoista Know Your Customer ("tunne asiakkaasi"); sillä viitataan asiakkaita koskevien tietojen hankkimista koskeviin vaatimuksiin tietyillä säännellyillä aloilla; "Käytettävissä oleva Tilillesi ladattujen maksuihin käytettävissä olevien varojen arvo; saldo" "Käyttäjänimi ja salasana" "Ladata" Asiakkaan valitsemat henkilökohtaiset tunnukset, joiden avulla hän voi käyttää Maksupalveluja; lisätä rahaa Tilille; "Maksujärjestelmä"tarkoittaa MasterCard- tai Visa-maksujärjestelmää, näkyy Kortissa; "Maksupalvelut" tarkoittaa kaikkia maksu- tai verkkopankkipalveluja ja niihin liittyviä Asiakkaan\n2 käytettävissä olevia palveluja hänen käyttäessään Tiliä ja/tai Korttia; "me" Transact Payments Limited; "Palvelumaksu" "Palvelumaksut ja maksurajat" "Pankkipäivä" "Pääkortti" "Rajoitusjakso" "sinä" Asiakkaan suoritettavaksi tuleva Palvelumaksu- ja maksurajataulukossa määritelty maksu; oheinen palvelumaksutaulukko; Maanantaista perjantaihin, (Keski-Euroopan aikaa) paitsi Gibraltarilla ja Suomessa noudatettavina yleisinä vapaapäivinä; ensimmäinen Tilin rekisteröinnin jälkeen Asiakkaalle myöntämämme Kortti; tarkoittaa tämän Sopimuksen päättymistä seuraavaa 6 vuoden aikajaksoa; Asiakas, jolle on annettu Kortti hänen käytettäväkseen näiden käyttöehtojen mukaisesti "Sopimus" tämä toistaiseksi voimassa oleva sinun ja meidän välinen Sopimus, joka sisältää nämä aika ajoin päivitettävät ehdot; 2. Yhteydenotot: Voit hallita Korttejasi verkossa osoitteessa tai ilmoittaa Korttisi kadonneeksi tai varastetuksi soittamalla numeroon (maksuton) tai (Bulgariasta). Sinulla on sopimuksen voimassaoloaikana oikeus saada halutessasi nämä käyttöehdot veloituksetta. 3. Sopimus, Kortti ja Tili 3.1. Korttisi myöntää ja Maksupalvelut sinulle tarjoaa Transact Payments Limited, Gibraltarille rekisteröity yritys, rekisteröintinumero Yritys on Gibraltarin Finanssipalvelulautakunnan (Financial Services Commission) valtuuttama ja valvoma sähköisen rahan liikkeellelaskija. Rekisteröity toimipiste: 57/63 Line Wall Road, Gibraltar. Sähköposti: 3.2. Tarkemmat tiedot luvastamme ovat nähtävillä Gibraltarin Finanssipalvelulautakunnan (FSC) julkisessa rekisterissä verkko-osoitteessa Transact Payments Limited on täysjäsen MasterCard- ja Visa-maksujärjestelmissä. MasterCard on MasterCard International Incorporated -yhtiön rekisteröity tavaramerkki. Visa on Visa International - yhtiön rekisteröity tavaramerkki Nämä ehdot säätelevät sinun ja meidän välistä Maksupalvelujen käyttöön liittyvää sopimussuhdettamme. Tämä Sopimus sisältää myös tärkeitä varoituksia ja tietoja, jotka voivat vaikuttaa oikeuksiisi ja mahdollisuuksiisi saaha rahoja takaisin. Ottamalla käyttöön (aktivoimalla) Tilisi ilmaiset, että hyväksyt ja täysin ymmärrät tämän Sopimuksen ehdot ja käyttämällä Korttiasi ja/tai ilmoittamalla hyväksyntäsi sitoudut noudattamaan näitä ehtoja Korttisi ei ole luottokortti, eikä se ole pankin myöntämä.\n3 3.6. Maksupalvelusi aktivoidaan vasta, kun olemme saaneet kaikki KYC-määräysten ja rahanpesun ehkäisemiseksi laadittujen säädösten edellyttämät tarpeelliset tiedot sinun tunnistamiseksesi. Tallennamme kaikki tiedot ja asiakirjat sovellettavien lakien ja määräysten mukaisesti Voit Ladata Tilillesi rahaa Palvelumaksut ja maksurajat -taulukossa esitettyjen rajojen mukaisesti. Pidätämme itsellämme oikeuden muuttaa mainittuja rajoja ja kieltäytyä rahan Lataamisesta milloin tahansa. Lataamisesta peritään Latausmaksu Tietyssä valuutassa (esimerkiksi euroissa tai punnissa ) ilmoitetut määrät tarkoittavat vastaavia määriä paikallisessa valuutassasi, jolle Korttisi on myönnetty Kortillasi ja/tai Tililläsi olevalle Käytettävissä olevalle saldolle ei makseta korkoa Maksupalvelut ovat prepaid-tyyppisiä (ennalta maksettuja) maksupalveluja, eivät luotto- tai pankkituotteita, joten sinun on varmistettava, että Käytettävissä oleva saldosi riittää kattamaan Maksupalvelujen avulla kulloinkin tekemäsi oston, maksun tai käteisnoston (mukaan lukien siihen liittyvät arvonlisäverot, muut verot, palvelumaksut ja muut mahdolliset veloitukset). Jos mistä tahansa syystä käy niin, että Korttitapahtuma käsitellään mutta Käytettävissä oleva saldo ei riitä kattamaan Korttitapahtuman summaa, sinun on välittömästi maksettava kyseinen tilinylitys meille, ja meillä on oikeus keskeyttää kaikki käynnissä olevat ja myöhemmät Korttitapahtumasi Tämän Sopimuksen perusteella sinulle ei synny mitään oikeuksia Maksujärjestelmiin, niiden yhteistyöyrityksiin tai mihinkään kolmanteen osapuoleen nähden Maksupalvelujen käyttäjiksi voivat rekisteröityä vain 18 vuotta täyttäneet. 4. Palvelurajat Korttitapahtumia voivat rajoittaa Korttityyppi, yksilölliset käyttötottumukset ja maksuriskiprofiilit. Rahanpesun ja petosten ehkäisemiseksi pidätämme itsellämme oikeuden muuttaa maksurajoituksia (myös tässä mainittuja) etukäteen ilmoittamatta ja siinä määrin kuin on tarpeen meille asetettujen velvoitteiden täyttämiseksi. 5. Maksupalvelujen käyttö 5.1. Kun ostat Maksujärjestelmiin osallistuvilta Kauppiailta, voit maksaa Korttitapahtumia Maksupalvelujen avulla Käytettävissä olevan saldon määrään asti. Mikäli Käytettävissä oleva saldo ei riitä kattamaan Korttitapahtumaa, jotkut Kauppiaat eivät anna sinun suorittaa maksua käyttäen Kortin tai Tilin ja jonkin muun maksutavan yhdistelmää Ellemme toisin ilmoita, voit nostaa Kortilla käteistä rahaa niistä käteisautomaateista ja pankeista, jotka tarjoavat tätä palvelua, Palvelumaksut ja maksurajat -taulukossa esitettyjen määrien mukaisesti (ottaen huomioon kunkin automaatin tai pankin asettaman enimmäisnoston) Kunkin Korttitapahtuman arvo lisättynä tämän Sopimuksen mukaisten palvelumaksujen tai veloitusten määrällä vähennetään Käytettävissä olevasta saldosta Kun Korttitapahtuma on Hyväksytty, sitä ei voida perua. Euroopan talousalueen sisällä siirrämme maksun Kauppiaan maksupalveluntarjoajalle yhden Pankkipäivän kuluessa (mutta neljän (4) Pankkipäivän kuluessa, jos Korttitapahtuma toteutetaan muussa valuutassa kuin euroissa tai Englannin punnissa). Mikäli Kauppiaan maksupalveluntarjoaja sijaitsee ETA:n ulkopuolella, suoritamme maksun niin pian kuin mahdollista Petosten ehkäisemiseksi Kauppiaat ja käteisautomaatit vaativat sähköistä vahvistusta ennen Korttitapahtuman käsittelyä. Ellei Kauppias tai käteisautomaatti saa sinulta sähköistä vahvistusta, se ei välttämättä hyväksy Korttitapahtumaasi.\n4 5.6. Me voimme kieltäytyä hyväksymästä näiden ehtojen vastaista Maksupalvelujen käyttöä. Voimme myös kieltäytyä hyväksymästä Maksupalvelujen käyttöä, mikäli meillä on perusteltu syy epäillä, että sinä tai joku kolmas osapuoli on syyllistynyt tai aikoo syyllistyä petokseen tai muuhun laittomaan tai luvattomaan Maksupalvelujen käyttöön Maksupalvelujen käytöstä veloitetaan palvelumaksuja, jotka on määritelty osassa "Palvelumaksut ja maksurajat". Kustakin Korttitapahtumasta veloitetaan Tapahtumamaksu. Kortilla käteisautomaatista tehdystä käteisnostosta veloitetaan Käteisnostomaksu. Nostoa saattavat lisäksi koskea käteisautomaatin haltijan tai pankin palvelumaksut, säännöt ja määräykset. On omalla vastuullasi tarkistaa, sovelletaanko nostoon tällaisia lisämaksuja, sillä niitä ei voida palauttaa enää sen jälkeen, kun nosto on tehty Maksupalvelujen käytössä saattaa joskus esiintyä katkoksia; esimerkiksi silloin, kun meidän on huollettava järjestelmiämme. Voit ilmoittaa mahdollisista Kortin tai Tilin käyttöön liittyvistä ongelmista Asiakaspalveluumme verkkosivustomme kautta, jolloin pyrimme parhaamme mukaan ratkaisemaan ongelmat. 6. Eräisiin Kauppiaisiin liittyvä käyttöehto 6.1. Joissain tilanteissa saatamme tai Kauppias saattaa edellyttää, että Käytettävissä oleva saldo on suurempi kuin Korttitapahtuman summa. Esimerkiksi ravintolat saattavat edellyttää, että Kortillasi on rahaa vähintään 15 % laskun summaa enemmän, jotta ne voivat veloittaa sinulta laskun summaan lisäämänsä palvelumaksun Joissain tilanteissa, esimerkiksi autovuokraamoissa, Kauppias saattaa vaatia varmistusta, että Korttisi Käytettävissä oleva saldo kattaa Korttitapahtuman summan, ja tehdä saldoosi varauksen kyseiselle summalle. Tällaisessa tapauksessa varattu summa ei ole käytettävissäsi ennen kuin Korttitapahtuma on valmis tai Kauppias vapauttaa varatun summan, mihin voi mennä jopa 30 vuorokautta Jos käytät Korttiasi huoltoasemalla, joka hyväksyy Korttisi, Kauppias saattaa tehdä Tilillesi katevarauksen tietylle summalle. Mikäli et käytä koko varattua summaa tai Tililläsi ei ole katevarausta vastaavaa saldoa, saattaa kestää jopa 30 vuorokautta ennen kuin katevarattu summa on jälleen käytettävissäsi Jotkut Kauppiaat eivät hyväksy maksamista Maksupalvelujemme avulla. On omalla vastuullasi tarkistaa kunkin Kauppiaan maksukäytäntö. Meille ei synny minkäänlaisia vastuita siitä, että Kauppias ei hyväksy maksamista Maksupalvelujemme avulla. 7. Tilin hallinta ja suojaaminen 7.1. Olet vastuussa Kortistasi, Käyttäjänimestäsi, Tunnusluvustasi (PIN) ja Tilisi salasanoista. Älä paljasta Korttisi tai Tilisi salassa pidettäviä tietoja kenellekään Säilytä Tilitietosi, Tunnuslukusi, Käyttäjänimesi ja Salasanasi turvallisessa paikassa erillään Kortistasi ja Korttisi numerosta, äläkä paljasta niitä kenellekään. Tämä tarkoittaa, että: i. opettele Tunnuslukusi ulkoa heti sen saatuasi, ja hävitä kirje tai muu viesti, jossa se lähetettiin sinulle; i iv. älä koskaan kirjoita Tunnuslukua Korttiisi tai mihinkään, jota tavallisesti säilytät Kortin yhteydessä; pidä Tunnuslukusi aina salassa, äläkä käytä sitä, jos joku katselee; Error! Reference source not found.älä kerro Tunnuslukuasi kenellekään.\n5 7.3. Kortin tai Korttien käyttäjän on kirjoitettava allekirjoituksensa Henkilökohtaisessa kortissa siihen varattuun tilaan heti Kortin saatuaan. Jos Kortilla voi tehdä käteisnostoja, lähetämme Asiakkaalle postitse tai muulla hyväksyttävällä tavalla Kortin yhteydessä käytettävän Tunnusluvun (PIN). Tarvitset tätä Tunnuslukua nostaessasi käteistä automaatilta tai pankista Jos unohdat Tunnuslukusi, sinun on otettava yhteyttä Asiakaspalveluun uuden Tunnusluvun saamiseksi. Uusi Tunnusluku lähetetään Asiakkaalle. Mikäli Tunnuslukusi joudutaan lähettämään sinulle uudestaan siitä syystä, ettet ole ilmoittanut meille voimassa olevaa osoitettasi, sinulta veloitetaan Tunnusluvun uusimismaksu Pääkorttia tilatessaan Asiakkaalla on ollut tai hän on luonut Käyttäjänimen ja Salasanan. Tarvitset tätä Käyttäjänimeä ja Salasanaa, kun teet seuraavia Maksupalveluihin liittyviä toimenpiteitä verkossa: i. muutat rekisteröintitietojasi; i tarkistat Käytettävissä olevan saldon; katselet Korttitapahtuman tietoja; iv. tilaat päivityksen tai Rinnakkaiskortin (jos saatavilla); v. ilmoitat Korttisi kadonneeksi tai varastetuksi; vi. vaihdat Käyttäjänimesi tai Salasanasi Vain Asiakas saa käyttää Maksupalveluja viKorttia ei saa antaa kenellekään toiselle, eikä kenenkään toisen saa antaa käyttää Maksupalveluja paitsi kohdan 7.5.vi mukaisesti. Kortti on säilytettävä turvallisessa paikassa Ehdon 7.2 noudattamatta jättäminen voi vaikuttaa mahdollisuuksiisi saada korvausta kärsimistäsi vahingoista, mikäli voimme osoittaa, että et ole säilyttänyt tietoja turvallisessa paikassa tai että olet toiminut petollisesti, törkeän huolimattomasti, tuottamuksellisesti tai olet laiminlyönyt ilman aiheetonta viivytystä ilmoittaa meille Kortin katoamisesta, joutumisesta oikeudettomasti toisen haltuun tai oikeudettomasta käytöstä. Kaikissa muissa tapauksissa suurin mahdollinen korvausvastuusi on määritelty jäljempänä kohdassa Mikäli arvelet, että joku tuntee Tilisi tai Korttisi salassa pidettäviä tietoja, sinun on otettava välittömästi yhteyttä meihin Kun Korttisi tai Tilisi on lakannut olemasta voimassa tai jos Korttisi löytyy sen jälkeen, kun olet ilmoittanut sen kadonneeksi tai varastetuksi, sinun tulee tuhota Korttisi leikkaamalla se (ne) kahtia magneettiraidan kohdalta. 8. Henkilöllisyyden varmentaminen 8.1. Jos teet ostoksia verkossa, jotkin sivustot edellyttävät sinulta nimen ja osoitteen antamista. Anna silloin osoite, jonka olet viimeksi ilmoittanut meille Asiakkaan Tiliin liitetyksi osoitteeksi. Kyseistä Tiliin liitettyä osoitetta käytämme myös kaikessa kirjeenvaihdossa kanssasi Asiakkaan on ilmoitettava meille Tiliin liitetyn osoitteen muutoksesta tai muiden yhteystietojen muutoksesta 7 vuorokauden kuluessa. Ilmoituksen voi tehdä Asiakaspalveluumme, joka voi pyytää sinulta kirjallista vahvistusta. Olet korvausvelvollinen kaikista vahingoista, jotka suoraan aiheutuvat tällaisen muutoksen ilmoittamatta jättämisestä silloin, kun ilmoittamatta jättäminen tapahtuu tuottamuksellisesti, tarpeettoman viivyttelyn tai petollisen toiminnan seurauksena. Meidän on varmistettava uusi Tiliin liitetty osoite, ja pyydämme sinulta tarvittavat todisteet.\n6 8.3. Pidätämme oikeuden vaatia sinulta milloin tahansa todisteita (esimerkiksi alkuperäisiä asiakirjoja) henkilöllisyydestäsi ja kotiosoitteestasi mm. petoksen ja rahanpesun ehkäisemiseksi. Lisäksi suostut siihen, että hakemuksen tekohetkellä tai milloin tahansa myöhemmin me voimme Tiliisi liittyen tehdä sähköisiä henkilöllisyystarkistuksia suoraan tai kolmansien osapuolten kautta. 9. Tiliäsi koskeva kirjeenvaihto Me emme lähetä sinulle paperista tiliotetta, ellet erikseen pyydä sitä.voit kuitenkin milloin tahansa tarkistaa Käytettävissä olevan saldosi ja Korttitapahtumahistoriasi kirjautumalla tilillesi.verkkopalvelu on ilmainen, ja sieltä voit tilata itsellesi erilaisia tiliotteita. 10. Maksupalvelujen irtisanominen Jos olet Asiakas ja haluat irtisanoa Maksupalvelut, sinun on tehtävä irtisanominen verkossa lähettämällä osoitteeseen sähköpostiviesti, jossa ilmoitat meille halusi irtisanoa palvelu ja saada käyttämättömät rahasi palautetuksi. Sinun on lähetettävä sähköpostiviesti siitä sähköpostiosoitteesta, jonka ilmoitit meille Tiliä rekisteröidessäsi. Tällöin Asiakaspalvelumme keskeyttää Maksupalvelujen käytön Kun olemme saaneet sinulta kaikki tarvittavat tiedot (myös KYC-tiedot) ja kun kaikki Korttitapahtumat ja niihin liittyvät mahdolliset palvelumaksut ja muut maksut on käsitelty, palautamme Käytettävissä olevan saldon mukaisen summan Asiakkaalle, josta summasta vähennämme ensin omat maksumme, mainitun palautuksen tapahtuessa mikäli: i. et ole toiminut petollisesti tai törkeän huolimattomasti tai siten, että on aihetta epäillä petosta tai törkeää huolimattomuutta; ja lait tai määräykset tai poliisiviranomainen, oikeusistuin tai muu valvova viranomainen eivät vaadi meitä pidättämään Käytettävissä olevan saldosi Kun Maksupalvelut on irtisanottu, sinun tulee tuhota Korttisi Mikäli sen jälkeen, kun Käytettävissä oleva saldosi on palautettu sinulle, havaitaan lisää Korttitapahtumia tai Kortin/Korttien käytöstä syntyneitä maksuja tai jos aiemmin tehty rahansiirtotapahtuma perutaan, ilmoitamme sinulle kyseessä olevan määrän, joka sinun on vaadittaessa suoritettava meille välittömästi velkana. 11. Peruuttamisoikeus Sinulla on oikeus peruuttaa tämä Sopimus seuraavin ehdoin: jos tilasit Maksupalvelut postimyynnistä, Internetistä, faksilla, digitaalisesti tai sähköpostitse, sinulla on 14 päivän peruuttamisoikeus alkaen siitä päivästä, jolloin onnistuneesti rekisteröit Tilisi, jona aikana voit peruuttaa tämän Sopimuksen ja irtisanoa Maksupalvelut ilman mitään rangaistusmaksua mutta ollen kuitenkin velvollinen suorittamaan meille sellaiset kohtuulliset kustannukset, joita meille on syntynyt tämän palvelun toimittamisesta sinulle ajalta ennen peruutusta. Sinun on otettava meihin yhteyttä mainitun 14 päivän aikana ja ilmoitettava meille halusi peruuttaa tämä Sopimus, etkä saa käyttää Maksupalveluja. Me irtisanomme tällöin Maksupalvelut ja palautamme Tilillä olevaa Käytettävissä olevaa saldoa vastaavan summan Asiakkaalle. Pidätämme kuitenkin oikeuden viivästyttää Käytettävissä olevan saldon palauttamista 30 pankkipäivän ajan peruuttamisilmoituksesta, jotta voimme varmistaa, että olemme saaneet kaikki tapahtumatiedot. Mikäli maksoit Kortin tai Tilin hankinnan tai latasit Tilille varoja luotto- tai pankkikortilla, voimme pidättää varojasi kohtuullisen ajan varojen siirron peruutuksen varalta.\n7 Mainitun 14 päivän peruutusoikeusajan jälkeen Maksupalvelut voidaan irtisanoa vain kohdan 10 mukaisesti. 12. Kortin voimassaolon päättyminen ja varojen palautus Korttiin on painettu sen voimassaolon päättymisen ajankohta ja sillä voidaan käyttää Tilillä olevia varoja voimassaolon päättymiseen saakka ("Voimassaolon päättymispäivä"). Mikäli Tileilläsi on varoja Voimassaolon päättymispäivänä, me myönnämme sinun nimelläsi uuden Kortin (ja veloitamme sinulta kyseeseen tulevan maksun) ja ilmoitamme sinulle (viimeksi ilmoittamaasi sähköpostiosoitteeseen), että uusi Korttisi on valmis postitettavaksi sinulle. Viestissämme pyydämme sinua ilmoittamaan osoitteen, johon uuden Kortin voi lähettää. Sen jälkeen säilytämme uutta Korttiasi siihen asti, kunnes saamme sinulta tiedon postitusosoitteesta Maksupalvelut ja tämä Sopimus päättyvät Voimassaolon päättymispäivänä, ellei sinulle myönnetä uutta Korttia ennen Voimassaolon päättymispäivää kohdan 12.1 mukaisesti Et voi käyttää Korttia/Kortteja Voimassaolon päättymispäivän jälkeen Voimassaolon päättymispäivästä riippumatta voit saada rahasi palautetuksi, kun otat meihin yhteyttä ennen Rajoitusjakson päättymistä. Rajoitusjakson jälkeen varojasi ei voida enää palauttaa sinulle. Mikäli teet varojen palautuspyynnön ennen Sopimuksen päättymistä (so. ennen Korttiin, myös uusintakorttiin, merkittyä Voimassaolon päättymispäivää), sinulta voidaan veloittaa Palautusmaksu (mikäli sellainen on käytössä ks. Palvelumaksut ja maksurajat -taulukko). 13. Maksupalvelujen lopettaminen tai keskeyttäminen Voimme lopettaa Maksupalvelujen toimittamisen sinulle ilmoittamalla siitä vähintään 2 kuukautta etukäteen Maksupalvelujen toimittaminen sinulle päättyy Voimassaolon päättymispäivän jälkeen kohdan 12.2 mukaisesti Me voimme milloin tahansa keskeyttää tietyksi kohtuulliseksi katsottavaksi ajaksi Maksupalvelujen toimittamisen sinulle: i. jos tietojärjestelmät tai tiedonhallintaan liittyvät järjestelmät lakkaavat toimimasta; i iv. jos meillä on aihetta uskoa että olet käyttänyt tai aiot todennäköisesti käyttää Maksupalveluja, tai sallia niitä käytettävän olennaisesti ämän Sopimuksen vastaisesti tai rikolliseen tarkoitukseen; jos tämän Maksupalvelun turvallisuus on uhattuna; jos meillä on mitään syytä epäillä Maksupalveluiden oikeudetonta tai petollista käyttöä; tai v. poliisin tai muun kyseeseen tulevan viranomaisen tai valvontaelimen suosituksesta tai määräyksestä Me ilmoitamme sinulle lain mukaisesti etukäteen Maksupalveluidesi lopettamisesta. Jos kuitenkin tarpeellista vahinkojen estämiseksi tai minimoimiseksi, me ilmoitamme sinulle tästä välittömästi Maksupalveluiden lopettamisen jälkeen. 14. Kortin katoaminen tai varkaus Korttisi turvallisuus on sinun vastuullasi.\n8 14.2. Sinun on käsiteltävä Korttiasi niin kuin se olisi käteistä rahaa ja huolehdittava siitä sen mukaisesti. Jos Korttisi varastetaan tai arvelet, että joku käyttää Maksupalveluja ilman lupaasi, tai jos Korttisi vahingoittuu tai toimii virheellisesti: i. sinun on otettava meihin yhteyttä heti kun mahdollista ja kerrottava meille Tili- tai korttinumerosi ja joko Käyttäjänimesi ja Salasanasi tai jokin muu hyväksymämme tunnistustieto, jonka avulla varmistumme henkilöllisyydestäsi; ja jos saamme Asiakkaan hyväksynnän Tilin sulkemiseen, lähetämme Kortinhaltijalle uuden Kortin, jonka uudelle Tilille on ladattu vanhan Tilin viimeistä Käytettävissä olevaa saldoa vastaava rahamäärä Omavastuusi määrä on 150 sellaisista luvattomista Korttitapahtumista syntyvistä menetyksistä, jotka syntyvät siitä, että (i) olet toiminut huolimattomasti Korttia koskevien velvollisuuksiesi osalta ja etenkin Kortistasi huolehtimisessa tai (ii) olet laiminlyönyt ilmoittaa meille viipymättä Korttisi katoamisesta, oikeudettomasta käytöstä tai väärinkäytöstä. Jos omissa tutkimuksissamme selviää, että jokin kiistanalainen tapahtuma on tehty sinun luvallasi tai että olet toiminut petollisesti tai tuottamuksellisesti (esimerkiksi säilyttänyt Korttiasi tai Tunnuslukuasi huolimattomasti), voimme kumota mahdollisesti tehdyn hyvityksen ja sinä olet korvausvelvollinen meille Kortin käytöstä aiheutuneista tappioista. Voimme myös veloittaa sinulta Palvelumaksutaulukon mukaisen Tutkimusmaksun. Et ole vastuussa tappioista, jotka syntyvät sen jälkeen, kun olet ilmoittanut meille Kortin katoamisesta tai varkaudesta, paitsi jos käy ilmi, että olet toiminut kohdan Error! Reference source not found. mukaisesti, jolloin olet vastuussa kaikista tappioista Kun olemme saaneet tiedon Kortin katoamisesta tai varkaudesta, keskeytämme Maksupalvelut mahdollisimman pikaisesti lisätappioiden välttämiseksi. Voimme ryhtyä toimiin Maksupalvelujen luvattoman käytön estämiseksi vain, jos saamme sinulta Tili- tai korttinumeron ja Käyttäjänimen ja Salasanan tai pystyt muutoin riittävän tarkasti yksilöimään Tilin ja todistamaan henkilöllisyytesi Uusi Kortti postitetaan Tilin viimeksi ilmoitettuun Kortinhaltijan osoitteeseen. Mikäli et ole ilmoittanut oikeaa voimassa olevaa osoitetta, sinulta peritään Kortin uusimismaksu Jos löydät tai saat takaisin Kortin, jonka olet ilmoittanut kadonneeksi tai varastetuksi, sinun tulee välittömästi tuhota löydetty Kortti leikkaamalla se kahtia magneettiraidan kohdalta Mikäli Korttisi katoaa tai varastetaan tai meillä on syytä epäillä, että Maksupalveluja väärinkäytetään, sinun tulee auttaa meitä, meidän edustajiamme, valvontaviranomaisia ja poliisia asian selvittämisessä. 15. Palvelumaksut ja valuuttamuunnokset Maksupalvelujen käytöstä sinulta veloitetaan palvelumaksuja, jotka on määritelty Palvelumaksut ja maksurajat -taulukossa.nämä vaihtelevat käyttämistäsi tuotteista riippuen sekä tietyin välein Taulukon mukaisesti Me vähennämme saldostasi kaikki maksettaviksesi kuuluvat arvonlisäverot, muut verot ja palvelumaksut. Mikäli saldo on nollassa tai se ei riitä kattamaan arvonlisäveroja, muita veroja ja palvelumaksuja, sinun tulee maksaa erotus meille välittömästi Jos käytät Maksupalveluja muussa kuin Maksupalvelujen oletusvaluutassa, saldostasi vähennettävä summa on Korttitapahtuman summa muunnettuna Tilisi valuuttaan tapahtuman käsittelypäivän vaihtokurssilla, joka on Maksujärjestelmän vaihtokurssi ja jota voidaan käyttää ilman eri ilmoitusta. Lisätietoja saat MasterCardin/Visan verkkosivuilta. Sinulta voidaan myös veloittaa Palvelumaksut ja maksurajat -taulukon mukainen Valuuttamuunnosmaksu.\n9 16. Korvausvelvollisuus Poissulkematta sitä, mitä on sanottu kohdissa 16.2 ja 14.3; i. Me olemme vastuussa vain tämän Sopimuksen yhteydessä aiheutuneista epäsuorista tai seurannaisvaikutuksena syntyneistä tappioista tai vahingoista (mukaan lukien rajoituksetta liiketoiminnan, voittojen tai tuottojen menetys), jos meidän puoleltamme on osoitettavissa huolimattomuutta; Me emme ole korvausvelvollisia: a 46siitä, että et pysty käyttämään Maksupalveluja alla mainituista tai kohdissa 4 ja 10 mainituista syistä; b c Maksupalvelujen käyttöön liittyvästä meistä johtumattomasta viasta tai virheestä, joka voi olla esimerkiksi Käytettävissä olevan saldon riittämättömyys tai tietojenkäsittelyjärjestelmän vikaantuminen; siitä, että Kauppias ei hyväksy Korttitapahtumaa tai ei peruuta maksua tai katevarausta; d e f Kortillasi ostetuista tavaroista tai palveluista; vahingosta, petoksesta tai varkaudesta, josta tehdään ilmoitus yli 13 kuukautta tapahtuman jälkeen; tai siinä tapauksessa, että sinä tai Rinnakkaiskortin haltija olette toiminut: 16.1.f.1. petollisesti; tai 16.1.f.2. törkeän huolimattomasti Ottaen huomioon sen, mitä laissa ja kohdassa 14.3 määrätään, kokonaisvahingonkorvausvastuumme tämän Sopimuksen yhteydessä syntyvässä korvausvelvollisuudessa on seuraava: i. mikäli Korttisi on viallinen meistä johtuvasta syystä, korvausvastuumme rajoittuu valintamme mukaan joko uuden Kortin toimittamiseen tai Käytettävissä olevan saldon takaisin maksamiseen; ja mikäli Käytettävissä olevasta saldostasi vähennetään virheellinen summa meidän syystämme, korvausvastuumme rajoittuu vastaavan summan maksamiseen sinulle Mikään tässä Sopimuksessa esitetty ei sulje pois tai rajoita kummankaan Osapuolen korvausvastuuta kuolemasta tai henkilövahingosta, joka aiheutuu osapuolen tuottamuksesta tai petollisesta harhaanjohtamisesta Kumpikaan osapuoli ei ole vahingonkorvausvelvollinen eikä syypää sopimusrikkomukseen sellaisessa tapauksessa, jossa se ei pysty noudattamaan tämän sopimuksen vaatimusta, tai vaatimuksen noudattaminen viivästyy, syystä joka ei ole Osapuolen hallittavissa eikä kohtuullisin keinoin korjattavissa. 17. Maksun palautus Korttitapahtuma katsotaan luvattomaksi, mikäli se on tehty ilman sinun suostumustasi. Jos olet sitä mieltä, että Korttitapahtuma on tehty ilman sinun suostumustasi, sinun tulee ottaa meihin yhteyttä kohdan 2 mukaisesti Vaatimus luvattoman Korttitapahtuman maksun palauttamisesta on tehtävä 8 viikon kuluessa siitä päivästä, jolloin rahat vähennettiin Käytettävissä olevasta saldostasi. Kymmenen Pankkipäivän kuluessa siitä, kun olemme vastaanottaneet vaatimuksesi maksun palauttamisesta, me joko hyvitämme\n10 Korttitapahtuman koko summan sinulle tai esitämme sinulle perustelumme summan hyvittämättä jättämiseen Luvatonta tai virheellisesti tehtyä Korttitapahtumaa koskeva palautusvaatimus on tehtävä viipymättä ja joka tapauksessa ei myöhemmin kuin 13 kuukauden kuluttua tapahtumapäivästä Mikäli olet tyytymätön perusteluumme maksun hyvittämättä jättämisestä tai hyvitystä koskevan vaatimuksesi ratkaisuun, voit tehdä valituksen meille tai ottaa yhteyttä valitusviranomaiseen kohdan 19 mukaisesti. 18. Palvelumaksut ja kustannusten korvaus Voimme veloittaa sinulta käyttämiisi tai pyytämiisi palveluihin liittyviä palvelumaksuja Palvelumaksutaulukkomme mukaisesti Milloin johonkin pyyntöön, tapahtumaan, kiistanalaiseen tapahtumaan, välimiesmenettelyyn tai peruutettuun tapahtumaan liittyy kolmannen osapuolen kuluja, olet velvollinen korvaamaan kyseiset kulut ja ne vähennetään tililtäsi tai muulla tavoin veloitetaan sinulta Voimme veloittaa sinulta Toimistomaksun seuraavissa tapauksissa: i. mikäli suoritat meille maksun, joka sittemmin peruutetaan 60 vuorokauden kuluttua riittämättömien tilitietojen tai riittämättömien KYC-tietojen takia; mikäli vaadit kiistanalaisen Korttitapahtuman johdosta välimiesmenettelyä; i kulujemme kattamiseksi silloin, kun joudumme suorittamaan manuaalista työtä tilisi yhteydessä (esimerkiksi oikeusjuttu, poliisiasia, tuomioistuimen vaatimus tai muu oikeudellinen tuki) Voimme veloittaa sinulta Peruutusmaksun vastaanottavan pankin kieltäytyessä vastaanottamasta tekemääsi rahansiirtopyyntöä vastaavaa maksua. 19. Maksuriidat Asiakkaamme voivat ottaa yhteyttä asiakaspalveluryhmäämme, joka vastaanottaa, taltioi ja tutkii valituksia sekä vastaa niihin Suhtaudumme valituksiin vakavasti ja pidämme arvossa niiden suomaa mahdollisuutta parantaa toimintaamme ja vastata asiakkaidemme odotuksiin. Ensisijainen tavoitteemme on löytää mahdollisimman nopea ja tehokas ratkaisu kaikkiin ongelmiin ja sitä varten esitämme tässä, kuinka ratkaisuun päästään Ensimmäiseksi otat yhteyttä Asiakastiimiimme. Asiakastiimimme pyrkii vastaamaan valitukseesi viiden työpäivän kuluessa Mikäli olet tyytymätön Asiakastiimimme vastaukseen, voit ottaa suoraan yhteyttä Transact Payments Ltd:n Valitusasiain osastoon kirjoittamalla sähköpostiosoitteeseen Jos Valitusasiain osasto ei pysty vastaamaan valitukseesi välittömästi, sinulle lähetetään vahvistus, että valituksesi on vastaanotettu, ja valituksesi tutkitaan. Todennäköisesti valituksesi saadaan tutkituksi neljässä viikossa, minkä jälkeen saat vastauksen Mikäli Transact Payments Ltd:n Valitusasiain osasto ei pysty ratkaisemaan valitustasi ja haluat viedä asian eteenpäin, ota yhteyttä kirjallisesti Finanssipalvelulautakunnan Maksupalveluryhmään: Payment Services Team, Financial Services Commission, PO Box 940, Suite 3 Ground Floor, Atlantic Suites, Europort Avenue, Gibraltar tai sähköpostitse osoitteeseen\n11 19.7. Sinun tulee toimittaa meille kaikki tositteet ja tiedot, jotka ovat tarpeen vaatimuksesi ratkaisemiseksi Mikäli tutkimuksissamme havaitsemme, että olemme vähentäneet rahaa virheellisesti Käytettävissä olevasta saldostasi, palautamme kyseisen summan sinulle. Jos myöhemmin käy ilmi, että palautettu määrä oli oikein vähennetty, voimme vähentää sen Käytettävissä olevasta saldostasi ja voimme veloittaa sinulta Tutkimusmaksun. Jos Käytettävissä oleva saldosi ei ole riittävä, sinun tulee maksaa kyseinen summa meille välittömästi vaadittaessa Mahdollisessa Kortinhaltijan ja Kauppiaan välisessä riita-asiassa pyrimme auttamaan sinua kohtuuden rajoissa, mikäli osoitat meille, että olet jo yrittänyt kaikin mahdollisin tavoin ratkaista riidan Kauppiaan kanssa. Avusta, jota annamme sinulle tällaisessa riita-asiassa, voimme veloittaa sinulta Palvelumaksutaulukon mukaisen Maksunperuutuksen käsittelymaksun. Jos sinulla on Kauppiaan kanssa riita, jota ei pystytä ratkaisemaan, ja osto on tehty Korttia käyttäen, olet vastuussa kyseisestä Korttitapahtumasta ja sinun on ratkaistava riita suoraan kyseisen Kauppiaan kanssa kuten kohdassa 14.3 määrätään. 20. Henkilötiedot Henkilökohtaiset tietosi ovat pitämässämme henkilörekisterissä, ja me käsittelemme Tiliisi liittyvä henkilötietojasi Tilisi hallinnoimiseksi ja voidaksemme tarjota sinulle Tiliin ja tähän Sopimukseen liittyviä palveluja. Voimme lisäksi käyttää henkilötietojasi markkinointiin ja markkinatutkimuksiin lakien ja oman Tietosuojakäytäntömme mukaisesti Voimme suorittaa henkilötietoihisi liittyviä tarkistuksia kolmansilta osapuolilta ja hankkia lisätietoja henkilöllisyytesi varmistamiseksi ja täyttääksemme rahanpesua koskevat ja muut viranomaismääräykset. Tiedusteluistamme jää merkintä tiedostoosi. Tietosuojakäytäntömme ja lakien sallimissa rajoissa voimme tähän Sopimukseen liittyvien velvollisuuksiemme ja oikeuksiemme täyttämiseksi luovuttaa antamiasi henkilötietoja tietyille nimetyille kolmansille osapuolille (myös tietojenkäsittelijöille), mukaan lukien kolmansille osapuolille, jotka sijaitsevat Euroopan unionin ulkopuolella, missä voidaan soveltaa erilaisia tietosuojakäytäntöjä. Voimme myös luovuttaa henkilötietojasi lain tai toimivaltaisen viranomaisen niin vaatiessa Hyväksymällä nämä ehdot suostut siihen, että voimme käsitellä henkilötietojasi tässä esitetyllä tavalla Olet myös nähnyt Tietosuojakäytäntöjämme koskevan asiakirjan ja hyväksyt sen sisällön (sellaisena kuin se kullakin hetkellä on). 21. Ehtojen muutokset Me voimme päivittää ja muuttaa näitä ehtoja (myös Palvelumaksu- ja maksurajataulukkoa). Ilmoitus muutoksista annetaan verkkosivustolla tai sähköpostitse vähintään 2 kuukautta etukäteen. Jatkamalla Maksupalvelujen käyttöä mainitun 2 kuukauden ajanjakson jälkeen ilmaiset hyväksyntäsi sille, että päivitetyt tai muutetut ehdot sitovat sinua. Ellet hyväksy uusia ehtoja, sinun on lopetettava Maksupalvelujen käyttö välittömästi irtisanomiskäytäntömme mukaisesti (ks. kohta 10). 22. Muuta Me voimme luovuttaa tämän Sopimuksen mukaiset oikeutemme, etumme tai velvoitteemme kolmannelle osapuolelle (esimerkiksi fuusioitumisen, konsolidoinnin tai sellaisen yrityskaupan myötä, jossa tähän Sopimukseen liittyvä liiketoimintamme ja varamme siirtyvät kokonaan tai oleellisesti kokonaan kolmannelle osapuolelle) ilmoittamalla siitä kirjallisesti 2 kuukautta etukäteen. Tämä ei vaikuta sinun tähän Sopimukseen perustuviin oikeuksiisi tai velvollisuuksiisi.\n12 22.2. Kukaan, joka ei ole osapuolena tässä Sopimuksessa, ei voi vaatia Sopimuksen ehtojen täytäntöönpanoa lukuun ottamatta Maksujärjestelmiä ja niiden yhteistyöyrityksiä, jotka voivat vaatia tähän Sopimukseen perustuvia oikeuksiaan Mitkään sinulle tekemämme vapautukset tai myönnytykset eivät vaikuta tähän Sopimukseen perustuviin oikeuksiimme ja velvollisuuksiisi Asiakas suostuu siihen, että hän ei käytä Maksupalveluja laittomasti, ja hän korvaa meille mistä tahansa tällaisesta Maksupalvelujen laittomasta käytöstä koituneet korvausvaatimukset ja toimenpiteet Osapuolten välinen sopimus perustuu yksinomaan tähän Sopimukseen ja siinä viitattuihin asiakirjoihin, ja tämä Sopimus syrjäyttää kaikki aiemmat osapuolten väliset tätä asiaa koskevat sopimukset. 23. Varojen suoja Rahasi ovat lailla suojatut. Mikäli Transact Payments Limited joutuisi maksukyvyttömyyden tilaan, sähköiset rahavarasi on suojattu muiden velkojien esittämiä vaatimuksia vastaan. 24. Lait ja määräykset Maksupalvelut, Kortti ja Tili ovat maksuvälinetuotteita, eivätkä talletus-, luotto- tai sijoitustuotteita, eikä niihin niin ollen sovelleta Gibraltarin talletussuojamekanismia Lain sallimissa rajoissa ja heikentämättä sinun Suomen lain mukaisia laillisia oikeuksiasi kuluttajana, tähän Sopimukseen ja siitä tai sen sisällöstä tai muodosta aiheutuvaan tai siihen liittyvään riitaan (mukaan lukien ei-sopimusoikeudelliset riidat tai kanteet) sovelletaan Gibraltarin lakia, joiden mukaisesti Sopimus on myös laadittu. Kaikki mahdolliset Sopimukseen liittyvät edellisessä lausekkeessa viitatut riidat ratkaistaan Gibraltarin oikeusistuimissa tai jos olet kuluttaja, mahdolliset riidat ratkaistaan oman kotipaikkasi oikeusistuimessa Euroopan unionin ja paikallisen oikeuden mukaisten säädösten nojalla.\n13 Palvelumaksu- ja maksurajataulukko Näitä maksuja sovelletaan kaikkiin asiakkaisiin alkaen 07/09/2014. Myöntämismaksut Hinta Uusi kortti entisen tilalle 15,00 Tapahtumamaksut ja käyttö Nosto automaatista (automaattiyhtiö voi lisäksi veloittaa oman maksunsa) 3,00 Valuuttamuunnosmaksu 2,75 % Saldokysely automaatilla 0,35 Nostoyritys automaatista 0,50 Tunnusluvun vaihto 1,00 Käteisennakkomaksu pankissa 5,00 SEPA-pankkisiirto, lähtevä 2,50 Kansainvälinen pankkisiirto, lähtevä (EU:n/ETA:n ulkopuolelle) 50,00 Latausmaksut (tarkemmat tiedot latausvaihtoehdoista ja niiden maksuista verkkosivuilta) Pankkikortti Maestro (min. 50,00) 3.00 % SEPA-pankkisiirto (min. 50,00) 1.00 % Kansainvälinen pankkisiirto (EU:n/ETA:n ulkopuolelle) (min. 50,00) 2.00 % Muita maksuja Maksuperuutuksen käsittely 20,00 Korkeampi varmennustaso (IDV-taso 2) 5,00 Korkeampi varmennustaso (IDV-taso 3) 10,00 Toistuvat maksut Tilin kuukausimaksu (sovelletaan 2. vuodesta lähtien) 15,00 Käyttämättömyysmaksu (maksettava kuukausittain, jos Tilillä ei ole tapahtumia 6 peräkkäiseen kuukauteen) 2,50 RAHAN LATAAMINEN JA KÄYTTÖRAJAT Sovellamme tiliin ja Kortteihin omia latausrajojamme, jotka riippuvat korttityypistä, varmennustasosta (IDV), lataustavasta sekä tietyistä sisäisistä riskinhallintakriteereistä; tietyissä tapauksissa emme hyvitä lataamaasi määrää tilillesi välittömästi vaan vasta tietyn kohtuullisen ajan kuluttua tilin väärinkäytön ja kolmannen osapuolen tekemän petoksen estämiseksi. Tarkemmat (omaan tuotteeseesi liittyvät) tiedot löytyvät verkkosivuiltamme.


Ookkonää hullu -burleskishow - Ravintola Torvi\nla 27.11. Ookkonää hullu -burleskishow\nOvet 19.00 / showtime 20.00 — Liput 20/25 € (ennakot)\nSweet Burlesque Nights ja Kinky Carnival Burlesque esittää: Ookkonää hullu? – Burleskia mielen syövereistä! Ookkonää hullu-tapahtuma tuo lavalle upean kattauksen burleskia ja dragia, jossa käsitellään mielenterveydellisiä sairauksia, ongelmia sekä haasteita. Tapahtuman tavoitteena on muistuttaa jokaiselle miten yleisiä mielen sairaudet ovat ja ettei niissä ole mitään hävettävää.\nMukana tapahtumassa on useita mielenterveyden parissa toimivia yhteistyökumppaneita, joista jollekin lahjoitamme osan tapahtuman tuotosta. Tällä kertaa te, arvon yleisö, päätätte mille kohteelle tuotto suunnataan. Kohde äänestetään tapahtuman aikana.\nLahdessa yleisöä ihastuttavat:\nJuontamassa nähdään paikallinen aktivisti Omppu ja pickup-taiteilijana ihastuttaa Sally Lavine. Tapahtumassa yhteistyökumppanina toimii paikallinen burleskiyhdistys Lahti Burlesque ry. Illan aikana nähdään yhteensä YHDEKSÄN huikeaa numeroa ja kuullaan yhteistyökumppanien lyhyitä puheenvuoroja. Tapahtuman tuottajana toimii mahtava suomiburleskin tehokaksikko Lala L’More ja Rosetta Sweet. Huomaathan että sinulla on mahdollisuus tulla Rosetan ja Lalan burleskitunnille seuraavana päivänä! Pysy kuulolla!\nKannatuslippu (ennakko) 25e\nNormaalihintaisista lipuista lahjoitetaan 3e/lippu ja kannatuslipuista 10e/lippu yleisön valitsemalle kohteelle (yhteistyökumppani). Kannatuslipun ostaneiden kesken arvotaan ihana tuotepaketti!\nEnnakkoliput myynnissä 26.11.2021 saakka.\nOvet auki 19.00\nShow sisältää yhden 45min pituisen väliajan.\nYhteistyökumppaneina tapahtumassa toimivat Lahden Kriisikeskus, Miete ry sekä Syömishäiriöliitto Syli. Tule myös tapaamaan asiantuntijoita paikalle ja juttelemaan paikallisista mielenterveysresursseista! Tapahtumassa on käytössä koronapassi.\nPe & la 20-04.30\nTorvessa ja Tirrassa on käytössä koronapassi joka päivä kello 17 jälkeen.\nKeikat alkaa viikolla viimeistään kello 20.00, viikonloppuna (pe & la) viimeistään kello 22.00 bändien määrästä riippuen. Klubien ja erikoistapahtumien kohdalla seuraa ilmoittelua. Tapahtumiin on 18 vuoden ikäraja.


Outset - Supa Bass (Original Edit)\nOutset | 13.02.2006 | Hardtrance\n9.67 3802 kuuntelua\nMIKSERI MAINOS 188158 numeroon 173172 (1,90€)\nOikein kiva techno anthem. Biisin rakenne on erittäin looginen ja mukava. Miksaus on ammattitasoista. Vokaalit oli yksi asia mitkä pisti arvelluttamaan: onhan nämä samat one-linerit jo kuultu tuhansiin kertoihin muissa vastaavanlaisissa biiseissä, mutta toisaalta ne taas sopi tähän leikkisään meininkiin.\nNiin, ja propsit HW syntikoista!\nHeh =D Sä kuulemma teet mun sedän kaa näitä musiikkeja :D (Jonny Haapalaisen)\nTäähä on iha kivaa mättöä. :) Nykyään tulee kovin vähän kuunneltua kuitenkaan ihan tämmöstä. Tosin kyllähä sitä välillä vielä tekee mieli huudattaa tän tyylistäki settiä täysillä ja pistää bassonupit kaakkoon. Siinä hommassa tää toimii paremmin ku hyvin. Laatutaso kuuloistais korkeelta edelleen. Bassopuoli loistokunnossa, kuten rummut yleensäkin. Melodiat on tälläseen settiin just sopivat ja ajavat asiaansa hyvin. Spiikeistä sen verran, että jotenki kuulostaa vähän irrallisilta tuosta taustasta. Muuten ihan hauskaa kikkailua niiden osalta. Naurukikkailukin on hauska ja onnistunut. Voishan tätä muutaman kerran luukutella täysillä ja vetää vähä korttelirallia tuossa, kun kesä taas koittaa. Hymy tulee huulille jo pelkästä ajatuksesta. ;) No joo, mutta siis mun mielestä ihan hilpeä biisi jälleen ja tarkkaa työtä jäbältä niinkuin yleensä.\nHarmittaa, ettei näin yömyöhään oikein pysty luukuttamaan täysillä. Naapurit varmasti tykkäisivät hyvää, puhumattakaan äidistäni, joka saattaisi nopeasti ilmestyä huoneeni ovelle kaulin heiluen. Mutta sitten asiaan..Itse en ole tämmöisen rankemman puoleisen trancen/hardstylen ystävä, joten kokemukseni tämän kaltaisista kappaleista on pieni. Uskoisin että tämä kappale menisi aika hyvin alas klubilla tai muutenkin sellaisessa "heitetään aivot narikkaan" -fiiliksessä :D. Näin tietokoneella jumittaen tämä biisi ei pääse oikeuksiinsa.\nMiksaus/masterointi on totutusti hyvää luokkaa ja ainakin alapää tuntuu toimivan hyvin. Ehkä tämän genren yleispiirteisiin kuuluu hienoinen yksinkertaisuus, mutta itse olisin toivonut enemmän materiaalia, vähän jonkinlaisia eri saundeja lisää ja välillä vähän jonkinlaista eri teemaa tähän biisiin. Ehkäpä se trancemiesten ylisuosittu 303 ym. happosaundit olisi tuonut enemmän eloa. Muuten kyllä kuulostaa ihan ok matskulta, mutta ei ehkä tuotannon tasolla yllä aiempiin tuotoksiisi. Ihan kelpo biisi, ainakin Joensuun ammattikoululaiset ottavat varmasti mielellään tämän biisin soittoon kun pyörittelevät keskustoria ympäri.\nDj Papa 13.02.2006\nIhan mukavan kuuloista menoa oot taas kehittäny!!! Sun biiseihin voi kyllä aina luottaa! Aina luvassa laatua! =) Biisi alkaa todella hyvin ja 55 sekunnin kohdalla tuleva ääni on todella menevä!! Miksaus ja äänenlaatu on täydellistä niinkuin aina... Melodiakin on ihan mukavan kuuloinen, mutta ei iha parasta mitä on totuttu kuulemaan. Kokonaisuudessaan jälleen hyvin tasokas biisi!!!! 9½\nOutset poppia Bum bum bum bum Hyvää elektronista mikseristä Hardstyle


Etusivu » Matkailua » Lapsen kanssa lentokoneessa – Top 7 Vinkit\nLapsen kanssa lentokoneessa – Top 7 Vinkit\nLapsen kanssa lentokoneessa – Muistilista vanhemmille\nLapsen kanssa lentokoneessa, miten se onnistuu parhaiten?\nVaikka maassa on vielä lunta, niin kesälomakausikin alkaa tuota pikaa. Silloin moni vanhempi miettii, että mites muuten sen lapsen kanssa lentokoneessa.\nJokainen on varmasti ennen lasten saantia ollut koneessa sen itkuisen pikkuveijarin kanssa samaan aikaan. Muistaa tarkkaan, kuinka se korkea ääni tavoitti omat vielä silloin vauvan huudolle neitsyet korvamme. Oi niitä aikoja…\nAjatella, että kun silloin kuuli pienen vauvan tai lapsen itkevän lentokoneessa joko väsymystään, nälkäänsä tai paineen aiheuttamaa korvakipua, niin jotenkin sitä ajatteli pienessä mielessään, että ”miten noi vanhemmat eivät klaaraa tota hommaa alkuunsa”.\nNo, muutama oma lentoreissu alle omien lasten kanssa, ja alkaa ajatus hieman hahmottua. Tässä siis hieman vinkkejä sinulle, joka mietit miten kaikki sujuu oman kokemuksemme mukaan hyvin, kun ollaan lapsen kanssa lentokoneessa.\nLapsen kanssa lentokoneessa – Pari vinkkiä\nOtan heti alkuun kaiken kunnian pois omilta harteiltani, koska meidän perheessä puolisoni ottaa tämän lentokonehomman haltuun huomattavasti paremmin.\nSilloin kun esikoisemme oli pieni, niin toki siinä joku Atlantin ylitys aiheutti pientä mielipahaa, mutta jos nyt kokonaisuutta katsoisi, niin aika hyvin on selvitty lasten kanssa lentokoneessa.\nJotain haikeita muistikuvia on jostakin kauhumatkasta jonnekin (helvetti ja takaisin -menopaluu), mutta alitajunta blokkaa ne tehokkaasti.\nTähän haastattelen siis perheemme matkapäällikköä, joka saa antaa omat näkemyksensä siitä, kuinka homma pysyy hallussa edes suhteellisen hyvin. Kerro toki alle omiakin vinkkejäsi, jos sinulla on jotain ässiä hihassa.\nSen olen huomannut, että kertaakaan emme ole lentokoneessa käyttäneet dopingia eli tabletin kautta ei ole näytetty leffoja tai muuta vastaavaa.\nMitään 24/7-enkeleitä emme mekään sentään ole onnistuneet kasvattamaan (emmekä haluakaan), joten toki sitä Netflixit ja Viaplayt kuuluvat omaankin arjen hätävarastoon, mutta lennot ja ruokailuhetket on pyhitetty videovapaaksi ajaksi.\nTop 7 Vinkit – lapsen kanssa lentokoneessa\nTässä siis Top 7 -vinkit, kuinka selviät lapsen kanssa lentokoneessa hymy huulilla, pulssi aisoissa ja mieli ainakin osittain täynnä ruusunkukkaisia kauniita ajatuksia.\n1. Pakkaa eväitä/välipalaa mukaan. Tokihan kentältä ja koneesta saa aina jotakin, mutta kun mukana on tuttua ja turvallista tavaraa, niin todennäköisyydet onnistua ovat yleensä paremmat.\n2. Pakkaa lukemista / askarreltavaa / tekemistä mukaan. Omat lapsemme ovat kohta 3- ja 4-vuotiaita, joten piirrustusvälineet toimivat yleensä. Ja hei, se tablettikin on aika kova sana!\n3. Pakkaa mukaan oma unilelu. Kannattaa ottaa mukaan myös lapsen oma unilelu/nalle, koska sillä tavoin reissu tuntuu turvalliselta ja olo on aina aurinkoisempi, vaikka määränpäänä olisi Pohjoisnapa.\n4. Kannattaa hyödyntää lapsiperheen etuiluedut. Eli rohkeasti vaan ekana koneeseen lasten kanssa, koska kun oma hermo ei mene, pysyy se homma lapsellakin paremmin lapasessa.\n5. Ota rennoin rantein. Välillä lapset itkevät, oli syy mikä tahansa. Se kuuluu osana elämään, joten antaa mennä vaan. Jos se jotakuta kanssamatkustajaa häiritsee, niin hymyilet kauniisti ja lausut vaikka Eino Leinon runon. Jos et osaa lausua, jätät lausumatta. Hymy voittaa aina.\nVälillä kun kaikki Jumalat ilmoittavat olemassaolostaan, homma on kuin lastenleikkiä.\n6. Ota varavaatteet mukaan. Varmuuden vuoksi.\n7. ”Kuumat mukit” auttavat paineen aiheuttamiin korvakipuihin. Kysy apua lentoemänniltä, jotka tuntevat kuumat kupit ”Mikit”-nimikkeellä. Pähkinänkuoressa: muovimukeissa on kuumaa märkää paperia, joka poistaa korvien paineen tehokkaasti. Vanhan koulukunnan vinkki numero uno.\nYleisesti ottaen kannattaa myös muistaa, että usein kaikenlaiset ”siirtymäkohdat” aiheuttavat kärhämää: vaatteiden päälle laittaminen, autotuoliin istuminen, isoäidiltä pois lähtö jne jne jne. Lentokone ei tässä tapauksessa tee poikkeusta, joten kannattaa tehdä suunnitelma valmiiksi ja pelata peli sen mukaan.\nMikäli mahdollista, myös lentojen ajankohdat kannattaa ajoittaa sillä tavoin, että lasten olisi mahdollisimman helppo saada unenpäästä kiinni lennon aikana.\nLentoemännän vinkit lasten kanssa matkustamiseen\nAlle kouluikäisten lasten kanssa lentokoneessa matkustaminen aiheuttaa joillekin vanhemmille stressiä ja jännitystä. Hyvin valmistautumalla ja rennosti ottaen lentämisestä nauttivat kaikki!\nTässä lentoemännän vinkkejä matkantekoon:\nEnnen lentomatkaa lapset voivat pakata pieniin reppuihin omat käsimatkatavaransa. Reppuun mahtuu kätevästi vaikka oma unikaveri, ehkäpä uusi puuhakirja tai muuta tärkeää viihdykettä. Välillä lapsilla näkee omia pieniä vetolaukkuja, mutta ne ovat käytännössä melko hankalia ja vaikeita vetää mukana. Usein käy niin, että aikuinen päätyy kantamaan myös lapsen vetolaukkua, joten suosittelen sopivaa reppua. Pidemmille lennoille voi lapselle ladata tablettiin vaikka uuden kivan pelin tai elokuvan. Kaikissa lentokoneissa ei ole omaa viihdejärjestelmää.\nPienen vauvan kanssa lennettäessä on tärkeää muistaa pakata myös itselle vaihtovaatetta. On kiva matkustaa itse puhtaissa ja mukavissa vaatteissa, jos vaikka vauva puklaa päälle. Hoitolaukussa on hyvä olla mukana myös kosteuspyyhkeitä, vaikka ei niitä arjessa käyttäisikään. Lentokoneen wc on ahdas ja pesuallas pieni. Koneessa saattaa olla viileää ilmastoinnin takia. Pehmeä pashmina-huivi lämmittää ihanasti, lapsillekin on hyvä pukea lennolle riittävästi vaatetta, vaikka kohteessa olisikin lämmin sää. Vauva kulkee mukana kätevimmin kantorepussa tai -liinassa. Kaikilla lentokentillä ei saa viedä lastenvaunuja koneellle asti, vaan ne täytyy jättää heti lähtöselvityksessä ruumaan kuljetettavaksi. Lentokentillä voi lainata lasten rattaita, mutta ne eivät sovellu pienille vauvoille. Markkinoilla on myynnissä kivoja matkarattaita, jotka mahtuvat kasattuna lentokoneen hattuhyllylle. (Rattaiden kasaaminen on hyvä opetella ennen koneeseen nousua). Sairaana ei kannata lähteä lennolle. Matkavakuutuksesta voi kysyä korvausta sairauden takia peruuntuneesta matkasta. Koneessa oireet pahentuvat ja tauti tarttuu herkästi muihin matkustajiin. Nuhaisena lentäminen voi olla todella haitallista. Jos potilas on hyvin toipumaan päin, kannattaa varata särkylääkettä käsimatkatavaroihin. Tukkoiseen nenään auttaa nenäsumute.\nTilaisin lapsille ennakkoon lennolle ruoan, jos se ei kuulu matkaan automaattisesti. Myös istumapaikkoja voi varata maksusta etukäteen. Isommissa koneissa on muutama paikka, jossa on vauvoille tarkoitettu matkasänky. Matkasänkyä voi käyttää vain, kun turvavyömerkkivalo ei ole päällä. Nämä paikat kannattaa varata hyvissä ajoin etukäteen. Alle 2-vuotiaat matkustavat aikuisen sylissä.\nVälttääkseen ruuhkat lentokentillä, lähtöselvityksen voi tehdä kotona netissä. Joillain kentillä matkalaukut voi viedä edellisenä iltana lähtöselvitykseen. Matkapäivänä voi sitten mennä suoraan turvatarkastuksen läpi koneeseen: stressitöntä! Joillain lentokentillä voi lainata rattaita, jotka sopivat taaperoille. Lähtöselvityksessä ja turvatarkastuksessa on usein oma linja lapsiperheille. Niitä kannattaa etsiä ja hyödyntää. Lentokentän leikkipaikoissa voi antaa lapsen purkaa energiaa ennen koneeseen nousua. Jos matkassa on kaksi aikuista, suosittelen, että toinen aikuista hoitaa käytännön asiat ja toinen huolehtii vuorostaan lapsista. Näin toinen aikuinen saa hoitaa tärkeät matkaan liittyvät asiat rauhassa ja hermostumisia tulee vähemmän.\nLentokoneessa on hyvä pitää käsimatkatavarat lähellä, reput ja kassit sujahtavat hyvin edessä istuvan penkin alle. Nousun ja laskun aikana voi pureskella purkkaa, jos korvat menevät herkästi lukkoon. Nuhasta toipuville suosittelen nenäsumutetta tai tippoja ennen nousua tai laskua. Pientä vauvaa voi imettää tai antaa tuttia nousun ja laskun aikanakin. Se helpottaa paineistuksen aiheuttamaa epämiellyttävää tunnetta korvissa. Kuitenkin turvallisin asento nousun ja laskun aikana on kasvot menosuuntaan. Matka sujuu kivasti touhuillen, ruokaillessa ja eväitä napostellessa. Toiset lapset nukahtavat lentokoneessa nousun aikana ja heräävät kun koneen pyörät koskettavat maata. Toiset eivät malta millään nukkua.\nLentoemännät auttavat mielellään lapsiperheitä. Kannattaa pyytää apua. Syystä tai toisesta välillä lapset itkevät. Voi olla kiukkua, väsymystä tai vaikka koti-ikävää. Lapset eivät pysty vielä kontrolloimaan omia tunteitaan, toisin kuin aikuiset. Jos lasta kovasti itkettää, kannattaa yrittää pysyä rauhallisena, eikä välittää siitä miten muut aikuiset itkuun reagoivat. Yöaikaan lentäminen on haastavaa. Lennolle kannattaa tulla hyvin syöneenä. Kesken unien herätetyt itkevät pikkuiset ovat tuttu näky, mutta suurin osa lapsista nukahtaa viimeistään nousun aikana ja nukkuu makoisasti läpi yön. Kun aikuinen on rento eikä stressaa, lapsetkin pysyvät rauhallisina ja kaikki nauttivat!\nKun on lapsen kanssa lentokoneessa, niin kaikki matkaa helpottavat tekijät kannattaa hyödyntää.\nItse olemme huomanneet, että esimerkiksi iltalennot toimivat yllättävän hyvin, koska päivällä on saatu päästellä höyryjä ulos oikein kunnolla, ja iltaa kohden alkaa väsyttää jo ihan luonnostaankin.\nHyviä reissuja ja tsemppiä matkaan!\nKatso tästä parhaat vinkit, kun matkustat lapsen kanssa julkisissa\nLue täältä, mikä avuksi hampaiden puhkeamiseen\nLue täältä matkailuaiheisia juttuja\n« Ras al Khaimah kokemuksia\nVauvakuume – tarttuu naisiin ja miehiin »